Pask Loull Vras - Wikimammenn\nPask Loull Vras\ntroet gant Gloada ar Prad.\nMouez ar Vro, 1920\nUnan euz ar C’hontadennou koant kutuilhet war hor meziou, etouez ar c’herreg hag al lann, war ar bagou hag e tal an tan gant Hor c’henvroad gouieziek A. Ar Braz, Kelenner e skol-veur Roazon.\nBourc’h Plougonan, lec’h em eus tremenet bloaveziou eürus va bugaleaj, n’eo ket a dra zur eur foeltren tra ; n’eus ket ennan en tu-all da dregont ti, tôlet aman hag a-hont, n’eus fors penôs, tiez marvat ken koz hag ar bed e-unan… N’eo ket da lavaret ’velkent eo Plougonan eur vourgaden netra, divrud ha dizanao. Paperou an ti-kêr a lavar a oa kanton abars ma teuas bourc’h Plouaret da rei lamm d’ezan. N’eo mui breman nemet eur vourgadennig henvel ouz kals reou-all gwir eo ; n’en deus ket, avat, evit-se kollet e holl sked.\nEm amzer-me, da vihana, oa c’hoaz brao lavaret e oat eus a Blougonan. Kaout a reat ennan eun noter an otrou Bodour ; eur mestr-skol, an otrou Tynevez ; eur c’hemener, lemm e deod, evel just, Jerom Menguy ; eur c’hereour brudet bras dre ar c’harter, Per-Mari Kubedig. Gellet em bije asten ar roll-ze eus micherourien ha tud vras Plougonan. Hogen, hast am eus d’ho lakât da ober anaoudegez gant daou bôtr brudeta ar barrez, me fell d’in lavaret Milio Keïneg, ar marc’hadour butun, hag Olier Nikolazig, ar zakrist.\nMilio a oa bet soudard ha kanolier kenta klas er C’hrime hag en Itali. O veza bet glazet e Solferino e tapas ar vedalen ha… stal ar butun.\nMilio a oa eun den laouen, eur farser, eur rimadeller dispar, ha prim e teuas da veza gwelet mat gant Tregeriz. Mont a reat alies da brena butun netra ken nemet evit e glevet o konta marvailhou. An Otrou Person hepken hag an daou gure a oa eun tammig yen outan, « war zigarez, emezan, ne vire ket kaer lezennou an lliz. » Hag e gwirionez, Milio a oa eur c’hristen groz. Bep tro ma tigoueze gant Olier (a reat aliesoc’h Loull Vras anezan), e rea abadennou farsal diwarbenn e vicher.\nPenôs en doa tapet Olier Nikolazig an hano iskis se, Loull Vras ?… Setu eno eun hano !… Mes, da ober petra e talefen d’hen displega ? Lavaret a rin d’eoc’h hepken e oa Loull Vras eur skouer evit ar barrez, e oa eun den sec’h, eur peul hir, treut, bleo melen-gwen d’ezan hag eur fri a lavarje an den en doa c’hoant da vont en e c’henou. Lavaromp c’hoaz e oa eun den a zever. Ma tigoueze d’ezan ober gwech ha gwech-all gouel ar voutailh, kredit ac’hanon, n’eo ket hen, Loull, a oa da veza tamallet, e vignon eo, Poezevara, an touller beziou.\nNag a gemm etre Loull hag e wreg ! Môna a oa bihan ha teo, ken teo end-eün ma en doa aon meur a hini e teuje ar c’hroc’hen da faouti war he c’hig !…\nAn tiegez-se koulskoude a oa urz vat ennan hag a c’helle beza kemeret da skouer gant ar re-all. Môna a zastume en iliz, da zul, arc’hant ar c’hadoriou. Ar pez a c’houneze Môna laket gant ar pez a zastume Loull wardro an iliz a rê d’ezo ren eur vuhez êzet, digoummoul ha dienkrez war an amzer da zont, en ti bihan bleuniet a roz, e penn pella ar vourc’h, stok ouz moger liorz ar presbital.\nEvel-se edo an traou pa deuas Milio Keineg, un dizakr ! da ober gwap ouz relijion Loull Vras ha d’hen lakat war eun hent leun a spern. Heman a drec’has, gwir eo, hogen ne zaleas ket, ar paour kêz ! da veza diskaret dindan samm e lore.\nEdot e sadorn arôk ar Zul Bleuniou. Evel kustumm, pennou bras Plougonan a oa bodet en deiz-se e hostaleri an Aval Aour, « dalc’het — evel ma lavare ar skrid uz d’an nor — gant F. an Aveant ». Kubedig ar c’hereour, a c’hoarie kartou gant e vignon Menguy, ar c’hemener ; Bodour a oa o tomma eur banne dour ; ar mestr skol a oa e gein en tan ha Milio Keïneg a yea hag a deue o c’hlabouzat enep ar c’horaiz\n— « Damet, emezan, o sevel e fri warzu an horolaj, daoust ha ne deuio ket Loull Vras d’hon gwelet fete ? Traou a-bouez am eus koulskoude da lavaret d’ezan. Ya, laouen ! »\nN’oa ket peurechuet gantan e gomz ha setu Loull vras o tont en ti gant Poezevara oc’h e heul, evel just.\n— « Daou chopinad jistr ! » eme an touller beziou.\n— « Asa, p’eo gwir e kavan ac’hanout aze, Loull, eme pôtr ar butun, lavar d’in ta perak eman ar greden etouez an dud ez a ar c’hleier da Rom d’ar Yaou-Gambr lid. Me a zo nec’het gant an dra-ze, pôtr paour ! »\n— « Mat, ôtrou Keïneg, n’em boa morse tôlet evez ouz kement-se, ha ne ouzon. Koulskoude, ma lavar ar re goz ez a ar c’hleier da Rom, ar c’hleier a ya da Rom, aze n’eus ket da dorta ! »\nEva reas e chopinad hag e kinnigas eur chopinad-all d’an touller-beziou.\n— « N’on mui eur bugel, kredabl, eme ar marc’hadour butun, na te ken-nebeut, pe tiaoul ? Ar c’hleier ze a leverer nijet da Rom, daoust ha ne welomp ket anezo bepred en o lojou ? »\n— « Gwelet ho peus anezo ! Gwelet ho peus anzezo ! a livirit. Ha ma n’ho peus gwelet nemet o skeud ? »\nAn eil chopinad a yeas hepdale dre an hent ma oa êt ar c’henta.\n— « Eva raïmp eun trede ! » lavaras an touller beziou. Fri Loull a reas eur stou d’an dol da lavaret ya.\n— « Ya ! emezan gant ruster, o skeud ! lavaret mat am eus. Paeet mat oun evit gouzout, marvat, me hag a vev ganto ! »\nAn artilher koz, faë gantan, a reas eun hejaden d’e skoaz. « Gwelet a ran, emezan, emaoc’h dalc’hmat o farsal, c’houi hag ho seurt. »\n— « O farsal ? » eme Loull sounn e gribel gantan. E dal lapous a yeas, kouls lavaret, da dapout an treustou hag e oe eno, evel pa lavarjet, krouget oc’h korden e gloc’h.\n— « O farsal ? emezan, evit an eil gwech. Ac’hanta, otrou Keïneg, pegement a root d’in ’ta mar eman ar wirionez ganen ? »\n— « Ar pez a giri !… »\n— « Ugent real ? »\n— « Alo, ugent real ! Marc’had grêt ! Asa, pôtr kêz, penos a ri evit rei d’in da gredi eo êt ar c’hleier eus o neiz ? »\n— « Grêt em bezo hent ganto ha pa rankfen evit se brevi va zammou eskern ».\nO klevet Loull, an holl a zirollas da c’hoarzin. Mes ar zakrist a lavaras d’ezo dichek :\n— « Ne dlefec’h ket c’hoarzin evel-se, otronez. Traou a zo hag a ve pec’hed esa kompren anezo. Ar pez a lavaran ober a gousto d’in marteze muioc’h eget na gredit. N’eus fors ! roet em eus va ger : derc’hel a rin d’ezan ! »\nKregi a eure en e weren hag oc’h asten e vrec’h e lavaras :\n— « Klevit, otrou Keïneg. Kemeret a ran da destou ar re holl a zo aman : disadorn d’abardaez, d’an heur-man, e viot holl en Aval Aour evel hirio. En deiz se, mar plij gant Doue, ec’h oufot hag hen ez a e gwirionez ar c’hleier da Rom pe ne deont ket ; ken gwir eo ar pez a lavaran d’eoc’h hag ez a ar jistr-man da veza evet ! »\n— « Mal eo, sakrist ! a lavaras pôtr ar butun. Da c’hedal me a bae eur chopinad-all ».\nNe oe ket an diveza, e c’hellit kredi. Pep unan a baeas e droiad chopinadou, ha Loull a zistroas d’ar gêr pounner e benn. Huvreal a reas hed an noz edo oc’h eva barrikennadou jistr diskarget e kleier hag a oa outo diskouarn henvel ouz re skudellou jistr hostaliri an Aval Aour. Loull Vras en doa c’hoaz eun lamm droug-penn antronoz pa zavas da gana ar servichou.\nDeuet eo pardaez ar Zul Bleuniou. Lakel eo ar bod beuz benniget us d’ar pinsinou e pep ti, e pep park. Ar barrez a-bez a oa en oferen-bred ; Keïneg e unan, ar pôtr faro, a oa bet en oferen. Mont a rea gwech ha gwech, marteze evit kaout berroc’h an amzer, marteze evit kaout tu goude da wapât. Kredi c’heller e teuas en deiz-se d’an oferen o c’hedal klevet Loull o kana a-dreuz hag a-hed. Mes neuze e kollas e boan hag e amzer, rak Loull a ganas kaeroc’h eget biskoaz.\nMilio a dapas eun oferen a eun heur hanter… ha Môna a zerras e wenneg kador gant reou an dud-all. Tapet brao ar pabor !\nAn dervez a zo bet mat evit ar zakrist ha gwelloc’h c’hoaz evil Môna, e wreg. Ha setu perak e oe druzoc’h ar zouben da goan. Eur yarig lardet kaer, poazet en ougnoun fritet… Môna, eur penn laouen d’ezi evel au heol… gwin rus leiz ar gwer… Setu peadra da domma penn ar zakrist ha da zistagella e deod !\n— « Diriaou, emezan, ez ey ar c’hleier da Rom, hervez ma leverer. Me fell d’in gouzout ha gwir eo an dra-ze. Atô em eus bet sonjet e raje plijadur d’in gwelet kêr ar Sabed. Môna gez, me a yelo da Rom gant ar c’hleier, hag arabat eo d’it esa derc’hel ac’hanon, rak mont a rin kousto pe gousto. Traou a zo hag a rank beza grêt, pe dre heg pe dre gaer ! Mar fell d’it kousket didrabas goude va maro, arabat d’it stourm ouzin an disterra. Red eo d’in gwelet Rom, red eo d’in daoulina e-hars treid ar Pab ».\n— « Ez eo d’it lavaret, Loull gez ! Hag e pelec’h e kavi arc’hant da baea ar mizou ? »\n— « Asa, Môna, ro peoc’h d’in gant arc’hant ha mizou ! N’em bezo ezom ebet eus arc’hant da gadoriou, klev ! »\n— « Alo, mat eo ! Kerz da Rom eta, ha kas ac’hanon ganez. Ne chomin ket war an douar e keit ha ma vi o pelerinaji e bro ar c’hoummoul ».\nHa Loull ne gav, evel just, netra da lavanet e kement-se ; sonj en deus en doa lavaret ar mêr d’ezan, da zeiz e eured, e tle ar wreg mont e pep lec’h da heul he ozac’h.\nAr Yaou-Gamblid, eun dervez nevez-amzer dudius etre an dudiusa. Eun avelig skanv skanv o tont eus an hanternoz a skub an denvedigou a oa chomet en nenv a-zilerc’h an arne.\nMôna a zo bet oc’h en em glevet gant Poezevara, an touller beziou. Roet e vezo d’ezan dek gwenneg dre zervez evit kana ha son keit ha ma vo Loull oc’h ober e dro. Aez e vezo d’ezan gounit e arc’hant, rak n’eus mui na da gana na da zon ac’han da Bask. Eur strakerez hepken a vezo da vale dre ar vered, tro-war-dro d’an iliz, evit lavaret d’an dud fidel eman an ofisou o vont da veza lennet dirak an ôteriou e kanv.\nEun alc’houez a groz er polailh merglet, ha dor an tour da zigeri goustadik. Loull, daoubleget, a jach war dourn e wreg dre bazennou striz ha leiz betek kambr ar c’hleier… Emaint erru… Setu aze ar c’hleier benniget krouget ouz treustou dero mat ; franwal a reont gant an avel. Tri a zo anezo, daou vras : Mari-Jan ha Mari-Louiz, hag unan bihan, Korantinaig, savet us d’ar re all.\nKaera tôl-lagad a oa ac’hano war ar mêziou, ar parreziou gant o zouriou uhel, ar bourkou, ar maneriou !\n— « Sell aze en traon, Môna. Ha kredi a rafes eo hennez hon ti du-hont, el lec’h ma welez eun doen beg moan henvel ac’han ouz eur gesten gwenan ? »\nNan avat, ne grede ket sur. Na dister eo eta an traou da welet eus ken uhel !… O veza kaset ha digaset he daoulagad a bep tu, a-bell hag a dost, setu e oe Môna evel skoet en eun tôl gant eur c’hlenved iskis. Anken pe blijadur ? N’her gouie ket kaer, ar baourez kez !\nLoull a oa eno er gêr, e kambr ar c’hleier, uhel savet.\n— « Eman deuet ar poent, Môna. C’hoaz eur vunuten bennak hag e weli bole er c’hleier. Daoust ha c’hoant ac’h eus atô da zont d’am heul ? »\nC’hoant ?… Ya, du-ze disul da noz, pa grede klevet Loull oc’h huvreal.\nEvel-se a lavare Môna enni he unan. Sonjal a rea evel Milio Keïneg evit ar pez a zell ouz beaj ar c’hleier da Rom. Et oa da gambr uhel ar c’hleier, warlerc’h Loull, gant ar greden ne vije ket red d’ezi mont larkoc’h ; êt oa dreist-oll da harz he fried d’en em deuler d’an traon ma teuje ar frouden da dieuzi e baour kez penn. Koulskoude, abaoue m’edo eno dindan genou frank ar c’hleier, Môna a oa evel pa vije an dersien ganti. Gwelet a rea breman an traou e c’hiz-all. Kaer he doa beza penn kalet, n’helle ket miret da veza boudinellet, badaouet, hag evel sammet dindan bec’h eur mister enkrezus. Mar bije gwir, koulskoude, edo ar c’hleier o vont da zibrada ac’hano !… Ne ouie mui kaer petra da zonjal ha ne grede lavaret netra da Loull.\nTôl kenta an dek heur a grozas en houarn.\n— « En avantur Doue ! a hopas ar zakrist. Arabad d’it gedal ac’hanon a-rôk disadorn, pe gra eveldon, va gwreg ! »\nSavel oa war ar c’hloc’h brasa ha gant e zivrec’h hir e vriate anezan evel ma ra ar gefniden d’ar gelienen.\nKorden Mari-Jan (ar c’hloc’h bras) a reas eur skrijaden, hag a yeas a-nebeudou e bole bras.\n— « Bec’h d’ezi, plac’h koant ! » eme Loull, evel eun diskiantet.\n— « Ar paour kez ! eme Vôna, kollet eo da viken ! Echu eo gantan en dro-man !… »\nHag o lavaret kement-se e kouezas d’an daoulin, digor frank ganti he brennikennou, ha n’o distage ket diwar ar reuzeudig hejet, kaset ha digaset war gein ar c’hloc’h. Prestik goude e teuas diganti eur youc’haden skiltrus. Gwelet he doa diou askel gwenn-kann o tout d’en em staga ouz ar c’hloc’h ha, zoken, ar c’hloc’h e-unan o tibrada hag o vont ermêz eus ar gambr gant Loull…\nEur pennad e chômas da zellet ouz nij ar c’hloc’h. Kredi mat a rea edo o vont hepdale da welet he fried paour o koueza war e benn d’an douar.\nEun De profundis leun a druez hag a geuz a zavas eus he c’halon d’he muzellou. Huanadi a reas adarre :\n— « Eman grêt e dro er bed man gant ar paour kêz Loull Vras, sakrist Plougonan ! »\nHa ne c’helle ket kredi e chomje beo war e lerc’h. Plijadur ebet ken eviti hiviziken o testum arc’hant ar c’hadoriou… Ha da ober petra destum arc’hant pa ne dalvezfent ket da zousât kozni he fôtr koz ? Eur frouden a deuas d’ezi ive ; toui a reas ez aje warlerc’h Loull da Rom, er maro, pe gant an diaoul, n’eus fors penôs, oc’h red !\nDres d’an ampoent edo Mari-Louiz, d’he zro, o vont e bole. Môna ne c’helle ket sonjal sevel war he c’hein. Divrec’h ha diwesker hir Loull Vras a vije bet red d’ezi kaout evit an dra-ze… Ne chome ganti nemet eun dra da ober : kregi e bazouten ar c’hloc’h pa dremenje ’us d’he fenn, ha mont gantan war bouez he diwrec’h…\nSevel a eure war veg he boutou ha hi da zevel he daouarn. Re zivezat, siouaz ! Mari-Louiz a oa êt dreist ar balustr ven o leuler d’ar pevar avel son skeltr he zae arem.\nNe chôme mui nemet Kôrantinaïg. Ya, mes ken uhel !… kalz re uhel ! Môna a zellas outi ; hogen, gwelet a reas awalc’h ne c’helje biken… ha hi da falgaloni. « P’eo gwir, emezi, ne felj ket da Zoue ez afen da heul Loull war eskel Mari-Louiz da ober eun dro e bro or c’houmoul, hep mar en deus miret ac’hanon war an douar evit eul labour-all talvoudekoc’h ! »\nLavaret a rea c’hoaz : « Ar Brovidans n’am c’hrouas ket evit nijal ! »\nHag ar c’hleier a yea bepred, an eil warlerc’h egile, war-zu Rom.\nHiviziken Môna na glaskas mui nemet an hent da zisken d’an douar.\nDre ma tiskenne, e krede muioc’h-mui e oa bet drellet he daoulagad pa gredas he doa gwelet ar c’hleier o vont war nij eus o c’hambr. Kenta tra a reas o tout eus an iliz a oe sevel he daoulagad warzu an tour.\n— « Na petra lavaren-me ? emezi ; eman aze an tri gloc’h en o lojou… Kôrantinaïg, Mari-Louiz, Marie-Jan… Fur int, end-eün, hag evel fez o veza bet ken hejet bremaïk ».\nHa Môna da huanadi ha da ober sin ar groaz, hag hi da vont dre ar vered da glask izili he faour kez ozac’h.\nHepdale e tigouezas gant Poezevara, au touller beziou, c’houez-dour dispen o chacha war gerden ar c’hleier.\n— « Klaskit ganen, Poez, klaskomp da vihana ar pez a chom dioutan ».\nMont a rejomp dre ar vered, klask a rejont war an hent bras a ra an dro d’an iliz hag e leuriou an tiegeziou tro wardro ha betek er parkeier. Poan gollet. Ne gavjont e nep lec’h tamm ebet eus korf bras Loull.\nAr bezier a lavaras :\n— « Ba ! ha ! Môna, mar kirit, me lavaro eun dra d’eoc’h ».\n— « Lavar ’ta, Poez ! »\n— « Lavaret a rit, Môna, n’eman ket\nLoull war hent Rom — hag eno marteze e faziet, — n’eo ket war an douar kennebeut, var va meno, eo d’eomp klask e relegou ».\n— « Daoust ha perak ’ta, Poez ? »\n— « E feiz sur, Môna, gouzout a rit pebez korf iskis en doa Loull, ho pried ! Bras oa evit gwir, mes ken tano, ker moan ! Me yafe e klaoustre eman Loull breman pe e-harz treid ar Pab, e Rom, pe d’an nec’h o c’hournijal etre diou goumoulen… »\nHa Môna dioc’htu da zevel he daoulagad da zellet en uhel. Ne welas avat nemet denved gwenn henvel ouz ar re a gaver en hor parkeier.\n— « Pa vo kouezet an avel, marteze !… eme an touller. Kreiz-de oa, poent meren, ha gwreg ar zakrist a bedas Poezevara da vont da zebri ar zouben ganti. O daou e tebjont hag ec’h evjont, o c’hôz gant ar paour kez Loull Vras, na petra ’ta !\nGwener ar Groas a dremenas tenval, sioul, ankenius, eur gwir dervez a ganv, daoust d’an nevez amzer a c’hlaze ar prajeier hag a lakae al lapoused da gana er girzier. Er mareou-ze, ar Vretoned a zouge d’an Otrou Krist kanvou bras end-eün. Eus pep keriaden, eus pep ti, e teue tud d’an iliz da bedi dirak ar bez ha da skuilh daelou war boaniou Hon Zalver. Konta reer, zoken, e kavet neuze war ar mêziou plac’hed evel an hini ez an da gomz anezi aman.\nEun devezierez a Langazou a yeas da govez da vintin Sul Fask. Ar c’hovezour en e dammig prezegen a gomzas d’ezi eus Pasion ha maro an Otrou Krist benniget er gwener a-rôk.\n— « Petra ! emezi meurbet souezet, an Otrou Krist a zo maro ? »\n— « Ne c’houiec’h-hu ket ? »\n— « Nan dâ, Otrou Person, ni a zo o chom ker pell eus ar vourc’h ! Ni a glev ar c’heleier bepred eiz dez varlec’h ar re-all ! Mar hon divije gouezet e vijemp deuet holl d’an obidou !… »\nE Plougonan eo hon deus da ober, chomomp eta e Plougonan.\nBerniou tud en em zestume war dachen ar vourc’h, pôtred e du, plac’het gant mantellou hir.\nHoll o doa da vont da govez. Meur a hini a reas diwar nij eur zell tost war ar goustians, rak n’oa ken kôz nemet eus Loull an dianket. Ti ar marc’hadour butun a oa leun kouch ; Milio Keïneg n’ehane da glabousat a-drenv ar podou gwen skrivet warno : butun korn, butun-fri.\n« Alo ’ta farserien, emezan, divalo eo d’an dud a iliz se ober gwap ac’hanomp evel a reont… Me oar e pelec’h eman Loull Vras oc’h ober e dro e Rom… En unan eus kambrchou an tour eo e tremen ar pôtr-se e amzer o tevi korniadou butun. Eus eun tu-all, Môna, e vreg, a lavaro d’eoc’h en deus kaset gantan eun dorz vara, eur vouestad sardined, eur voutailhad gwin-ardant ha diou voutailhad jistr : peadra da dremen gwener ar groas hep treutat ! »\nUnan bennak ’velkent a gredas lavaret edo Môna o ouela dourek d’he fried maro.\n— « Ya ! ya ! Komzomp ’ta ive, mar kirit, eus an intanvez glac’haret-se ! Mont a raje, war e meno, da heul e fried, hag e keit-se e oa mall ganti disken da leina gant Poezevara, an touller beziou… Goulennit ’ta hoc’h-unan digant heman. Lavaret a rey d’eoc’h e unan n’en doa bet biskoaz eur seurt friko… Loull ha Môna ! hi ! hi komper ha komer ! en evelep sac’h !… Varc’hoaz, da zek heur, e welot Loull Vras o tisken eus e dour seder evel an heol. Hag e tiredo d’an Aval Aour da ober gwap ac’hanomp, klevel a reot anezan o lavaret :\n— « Setu me, tud kez ! Bet oun e Rom war gein Mari-Jan ; mont a ra eta ar c’hleier da Rom !… »\n— « Turbulutu ! Arabat dont da gonta traou evel-se d’in-me !… Me a zo re goz, ha deskadurez vrao am eus !… N’oun ket eus ar re a vez tapet gant peg evel ar filiped… Va baro-me n’eo ket grêt gant ar balan a skub an ilizou… Anaout mat a ran kêr ar Pabed ; bet oun ebars, ya laouen ! ha n’eo ket kleier eo hon doa etre hon divesker, nan, fidamdousik, kanoliou eo ez oant, grêt int-i ive gant arem, gwir eo, mes gant arem hag a groz e doare-all !\nLezit da gas, gedal a ran hep aon ebet ho Loull Vras !… »\nDa re-all e lavare c’hoaz :\n— « A ! bet out du-ze eta, kamarad ? Sac’h an dien ! Komzomp aman eur pennadig. Bei out war ribl ar C’horso ? Gwelet ec’h eus chapel sant Sixt ha klevet an oferen e iliz sant Per ? Ha kastel krenv an El-mad oun bet ennan c’hoec’h sizun evel soudard ? Christo della Madone ! Ma teu Loull Vras a-benn eus e dôl, m’hen tou, me a yelo da govez disul ! » Milio Keïneg a lavaras kant gwech an traou-ze hed an dervez, da lavaret eo, ken aliez gwech ha ma teue tud-all en ti. En doare-ze e teuas a-benn da werza eun toullad brao a bakadou butun, hag ive da lakât douetans e kalon meur a hini war feiz ar zakrist…\nMall bras am eus, e gwirionez, da veza er zadorn vintin. Ar justis, war a lavar lod, a zo kamm. Greomp d’ezi hasta eun tamm evelato ; roomp d’ezi diou-askel Mari-Jan, ma’z eiz buhannoc’h : eman o tilammat d’an tour gant Loull Vras en he c’herc’hen ! Ra vo prim ha primm konfontet ar marc’hadour butun gant ar vez !\nD’ar Zadorn-Fask, da zek heur, setu pep tra o taoubenni e kambr ar c’hleier. Holl vugale Plougonan o oa er vered astennet war lein o c’hein, serret kloz o daoulagad, mes digor frank o genaouiou ganto, ken digor end-eün ma oa peadra da zivarc’ha da viken rastellou an dent. Lavaromp ouspenn, mar kirit, evel en hor marvailhou koz, edon eno me ive. Petra reamp er stum-ze ? Divinout a rit, sur a-walc’h. Gedal a reamp ar c’hleier da zizrei gant draje, madigou a bep seurt liou destumet ganto en o zaeou hag a dôlont d’an douar o tigouezout er gêr.\nN’oamp ket bet fur er bloavez-se, evit doare, rak gedet hon doa dek munut, hag ouspenn, hag ar c’hleier n’o doa netra da rei d’eomp. Red e vije bet d’eoc’h beza eno evit gwelet pegen dipitet ez eo ar bôtred.\nEdomp o vont peb hini eus e du, o chôkat, o c’hroz molat, o tarc’hoi bep seurt traou dismegansus war gein an teir gwrac’h a oa o chom e kambr an tour pa oe klevet Glodaïg an Achuer, unan eus ar gwall bôtred, o youc’hal a-bouez penn.\nGwelet en doa, marvat, an draje o c’hournijal etrezek an douar ! Ha pep unan da zaoulammat…\nGlodaïg en doa gwelet Loull Vras. Hon despet a oe bras ; N’eo ket Loull edomp o c’hedal, an draje eo !\nKlevet hon doa hano, koulskoude, eus ar pez a oa c’hoarvezet gant ar zakrist, hag edomp o vont da huchal d’ezan d’e zigemeret laouen, gant ar greden o doa ar c’hleier marteze lakaet an draje evidomp en e c’hodellou.\nHopal a rejomp eta a greiz kalon :\n— « Te eo, Loull, a zigas d’eomp draje ar c’hleier ? »\nDraje awalc’h sur ! Elec’h draje, Loull a zistagas d’eomp eun toullad javedadou.\n— « Peoc’h a vezo, lorgnez ru ? » emezan.\nEn eur stad truilhek edo, mar em beus sonj mat.\nMil boan en doa, ar c’hez den ! o chom plom war e c’haravellou hir ; e gorf paour a oa torret outan ; e benn a vranselle ; e zaoulagad a oa maro en e benn. Seblantout a rea beza kollet ar c’hustum da vale war an douar. Doareou eun den mezo en doa, a lavare Glodaïg.\nMont a rejomp da heul ar zakrist, n’ejomp ket, avat, re dost d’ezan, rak eur jolizi [?] a oa ganeomp…\nMôna a oa ouz e c’hedal war dreuzou he zi-soul.\nLoull a yeas en ti hag ar wreg a ziskouezas he dourn serret d’ar c’hoz voused. Kerkent e oe serret an nor gant trouz bras. Petra dremenas goude etrezo ? Setu ar pez ne c’heljomp ket gouzout, siouaz !\nAr peurest eus Paskou Loull Vras a zo bet kontet d’in gant Gabig an Aveant, mab an hostiz.\n« O ! emezan, n’ankounac’hain biken an abaden a oe e hostaleri an Aval Aour.\nNoz oa, koulz « ar banne », evit lavaret evel an noter ; an holl otroned kustum d’en em gaout a oa eno, war c’hed. E penn uhela an dôl edo pôtr ar butun, sounn e gribel gantan evel eur prezidant « Assises ». En e du kleiz edo ar mestr-skol, a anaveze Rom, war e veno, …marvat dre ar pez en doa gwelet el levriou. En e du deou edo Yann Riou, unan-all bet o vrezelli en Itali, elec’h, end-eün, en doa lezet eur c’har. Milio en doa kemennet da heman dont, ha lavaret d’ezan adalek ar beure, en hevelep doare ma kollas Yann e zervez penn-da-benn. Ba ! eur stal gaer ! An afer a dalveze, mechans, eun dervez labour er park !…\nAn otrou Bodeur a vije sekretour. Hen eo a skrivje ar gentel da denna eus an darvoud, pa vije, da vihana, kavet gant Jerom Menguy, ar c’hemener teod ifern. Ar gentel ze a vije a c’houdevez en tiegeziou ledanaet, kresket, troet ha distroet evel eur grampoezen war ar billig. Kubedig en doa grêt eur pez sac’had gwin-ardant en derc’hent ha n’oa ket divevet mat a-walc’h c’hoaz : ne dalveze ket eta goulen skoazel digantan. Ken nebeut-all da ober gant Poezevara, p’eo gwir en doa leinet gant Môna ha p’eo gwir ez oa mignon touet da Loull. N’oa ket da zibab, koulskoude, pa ne chôme mui nemet Fanch an Aveant, an hostiz.\nEur pez kart heur hir hag enkrezus a oe da c’hedal.\nAr bôtred a lipe o gwer, tenval o fennou hag oc’h ober alïes sellou korn warzu an nor.\nWar bouez gedal, setu e teuas au tamallet.\nGwenn oa e zremm evel eur paper. Ker fall oa an doare anezan ma teuas Milio da gaout truez outan. E goueled e galon an trabaser-ze, n’oa ket ker fall ha ma seblante beza.\n— « Hastit digas eur gador d’ar paour kez Loull, » emezan gant madelez. Hag e lavaras d’ar zakrist :\n« N’ho pet ket aon, va den mat ! n’ho pet ket aon ! An dra n’eo ket ken grevus ha ma kredit. Klasket ho peus rei d’eomp da gredi eun diskianterez : ez a ar c’hleier da Rom. Eus unan eus kambrchou an tour ho peus epad daou zervez evesaet ar c’hleier. Gwelet ho peus gant ho taoulagad hoc’h-unan n’ez a ket muioc’h ar c’hleier da Rom eget n’ez an-me d’an ifern. Poan hoc’h eus, kompren a ran, oc’h anzav kement-se ouzomp. Mes, Loull ar Zakrist, n’eo ket dâ d’eoc’h koll ho penn gant ken nebeut a dra ; n’hon dô ket nebeutoc’h a istim evidoc’h. Kollet hoc’h eus ho parëaden… Ac’hanta ! me a baeo evelato ! »\nHa pôtr ar butun da stlepel eur pez ugent real war an dôl.\nMa tigouez d’eoc’h, tudou, beza kaset eun deiz bennak dirak lez-varn an torfejou, ac’henta ! me c’houlen d’eoc’h eur prezidant, eur barner evel Keineg.\nLoull a oa kouezet war ar gador digaset d’ezan gant ar vatez ; lakat a reas e ilinou war an dôl hag e benn etre e zaouarn. Sevel a reas e benn pa glevas ar pez arc’hant o trouzal hag e lavaras, droug ennan :\n— « Ha goude ma rofec’h d’in, ôtrou Keïneg, eur milier eus ar peziou ze, ne vefen ket e poan da adober an hent am eus gret an deiziou-man. »\nAn holl a chomas mantret. Ar zakrist a zeblante komz gant kement a wirionez, zoken gant kement a anken, ma ne gredas den sevel e vouez da stourm pe da wapat. Marc’harit, ar vatez, a oe ken strafuilhet ouz e glevet ma lezas da goueza eus he daouarn ar chopinad jistr a zigase d’ar bôtred. Kubedig, hen, a oa war an oaled, leun e gof a win-ardant ; mat, dont a reas ’velkent an dour en e zaoulagad.\n— « Selaouit ac’hanon c’hoaz, eme Loull Vras. Kredit e ve gwell ganen kloza va genou. Hogen, roet em boa d’eoc’h va gir. Ne gredan ket e chomfen pell da veva warlerc’h an dra-man, hag e fell d’in beza den d’am gir betek penn. Deski a rin d’eoc’h da belec’h ez a ar c’hleier, rak mont a reont da eun tu bennak, ôtrou Milio. Her gouzout a ran breman ha paeet mat oun evit hen diskleria d’eoc’h. N’oun ket, end-eün, muioc’h c’houezet abalamour da ze. »\nHag, evit gwir, n’oa ket a lorc’h er paour kez sakrist. E vleo a oa deut da veza gwenn-ec’h en eur ober daou zervez hag e zivoc’h a oa dizec’het. Poezevara a gave da Loull doare eun den deuet eus ar bed-all hag a lavare ennan e-unan : « N’eo ket Loull heman, e skeud eo ! » Ar re-all ive a oa skoet gant ar jenchamant a gavent er zakrist.\n— « Asa ! eme Vilio Keïneg, oc’h esa gwapat dre ma wele ar re-all o vont da ouela, setu jistr war an dôl, va fôtr ! D’az yec’hed, Loull ! »\n— « Divezatoc’h, ôtrou Keïneg ! Ne c’houlennan diganeoc’h breman nemed eur pennad evezded. N’ho talc’hin ket pell. »\nHa Loull neuze da gonta e abaden.\nGabig an Aveant a zelaouas ker mat ma ne gollas ket unan eus komzou ar zakrist. Setu perak e c’hellas goude o dibuna ker brao d’in. Va memor-me ne dalv ket hini Gabig, siouaz ! N’em eus miret nemet ar pep brasa…\nLoull ne chomas ket da dorta pa welas o tispaka ’us d’e benn diou askel vras ar c’hloc’h. « Pe ez a da Rom pe da Jeruzalem, emezan, me ne ran forz ! Evit en eun tu bennak ez aimp ! »\nDa genta, ar c’hloc’h a reas evel pa vije o klask penn d’an avel ; mont a rea a gleiz da zeou, evel nec’het o c’houzout roud an hent da gemeret. En eun tol, setu hen o vont war eün dirazan, gant tiz eur bir. Pell e oe Loull araok ma kredas sellet dindannan. Poan a rea d’ezan sonjal edo o veaji ker buhan, savet war hed pemzek kant troatat marteze ’uz d’an douar. A benn eur pennad e c’hellas tapout krog e diskouarn « Mari Jan », ha derc’hel mal a rea d’ezo. Ya, mes pa deuje e galon da vankout d’ezan !… Ya Doue, pebez lamm !…\nAn diou askel wenn vras a rea eun trouz ifern koulz hag ar vazoulen, hag an trouz-ze end-eün a ya atô var gresk dre ma save ar c’hloc’h uhelloc’h ha ma kemere muioc’h a lans\nA-henn eur c’hart lieur nij er stum iskis se, Loull a oa deut da veza ken ampart ha pa n’en dije gret ken morse. A-benn eun hanter heur en em blije kement ma vije bet fae gantan troka e gador distres ouz kaera trôn ar bed. Deuet oa kostou « Mari-Jan » da veza evel houk dindan pouez ar marc’heg giz nevez. Ha pa vije bet Loull a-c’haoliad war eur gador en e di, e Plogonan, ne vije ket bet en em gavet êsoc’h.\nLakit gant an dra-ze ez oa eun tamm brao a lorc’h ennan pa zonje oa hen ar c’henta den oc’h ober eur seurt tra. Biskoaz Breizad beo n’en doa klevet hano a gement-all, hag ez oa lorc’h ennan, hag e kredas sellet d’an traon. Kemeret a rea plijadur o welet doareou ar vro a dremene. Plava reas war lanneier bras, bras, hag e kredas edo e Bro-Wened. Gwelet a reas eur pez ruban seiz gwenn, hag e lavaras « Ar ster lugernus-man a rank beza al " Loire ". Pelloc’h ec’h anavezas plenennou ar Vande dioc’h ar c’hâniou, ar poullou-dour, ar c’hoajou bihan… Pelloc’h, aval, ne ouie mui e pelec’h edo. N’anaveze eus Frans nemet ar pez en doa klevet konta er marvailhou grac’h koz, e tal an tan.\nNeuze hepken eo e teuas en e benn e c’helle ar c’hloc’h kaout eur spered, eun ene, hag e c’helje, kredabl, gouzout digantan meur a dra.\nHa setu ar zakrist da goms ouz « Mari-Jan », « Mari-Janig », emezan, « te eo mamm-goz kleir hon farrez-ni. « Mari-Louiz », n’eo nemet eur plac’h yaouank en ez kichen ha « Korantinaïg », eur bugel. Koz bras out ha, marvad, ec’h eus desket eur bern traou o veaji ken alïes a wech. En hano Doue an Tad, Doue ar Mab ha Doue ar Spered-Santel, mar eman en ez kalloud sklerijenna ac’hanon, ro respont d’am goulennou. P’eo gwir n’ec’h eus ket dislôlet ac’hanon d’an douar du-hont pa’z out nijet eus da neiz, me a zo douget da gredi e kavez mat kaont ac’hanon da ober hent ganez. Gra d’in beza deskeloc’h eget eur skolaer pa vezin distro eus va braj. Bez’ va mestr-skol, o « Mari-Jan », mamm ha mamm-goz holl gleier Plougonan ! Me eo ar pod goullo, me eo ar park n’eus bet hadet netra ennan ».\nSetu penaos e komzas Loull Vras. Ha « Mari-Jan », d’ezan kerkent :\n— « Mat a-walc’h ec’h eus grêt koms ouzin, Loull, me lavar d’it ec’h eus grêt eun dra c’hrevus o tont ganen. Fellout a ra d’in koulskoude rei dourn d’it d’en em jacha ervad eus ar guden rouestlet man. Tenna a rin ac’hanout er mêz, marvat, evit miret d’it da vrud vat, ya, gant ma talc’hi ken start d’in ha ma fell d’in ober vad d’it. Pa vezi dizro da Blougonan, az pezo muioc’h a skiant prena en da viz bihan eget n’ez eus e penn tud deskela ar bed-oll. Selaou ac’hanon eta ha digor da spered da zeski ».\nAr c’hleier, peurvuia, a vez chaol [?] ganto. Henvel int ouz ar merc’hed-se ne skuizont morse o… charreat ! « Mari-Jan » end-eün, dre ma oa mamm goz, a oa deuet da veza radoterez. Ya, mes he radotachou a blije. Me lavar d’zoc’h ne skuize ket Loull o selaou, Deski a reas evel-se en eur pennadig amzer hanoiou eun loullad mat a gêriou, a steriou, a veneziou…, traou ha n’en doa klevet morse henvel anezo.\nHa dre ma ’z ea kleier Plougonan en em gave gant kleier-all hag a yea, i ive, gant an hevelep hent. A-wechou, zoken, e teue an nenvou da veza tenval ganto, kement a oa anezo. Holl en em anavezent hag en em « vonjourent ».\nSetu ar veajourien o tigouezout us d’eur blenen vras lec’h ez oa eur foultren kêr, leun a ilizou, a douriou a bep ment, a diez kaer.\n— « Evez, Loull, a lavaras « Mari-Jan », emaomp e Rom ! ». Plava reas eur pennadig, hag a-nebeudou, goustadik, e tiskennas war unan eus an touriou, evel eur sparfel war e breiz. Ar zakrist a vezevennas eun tamm gant an disken prim-ze ; hogen hepdale e teuas adarre e galon da zresa. Digeri a eure frank e leterniou endra ma tisplege kloc’h bras Plougonan d’ezan kement a wele dirak e zaoulagad.\nUnan eus dorojou bras eur c’hastel a zigoras, ha Loull a welas eun den kaer war an oad hep beza koz bras, eur zae wenu en e gerc’hen. N’oa ket bras bras an den ze ha koulskoude Loull a welas anezan hepdale o kreski, o kreski, o sevel kement ma ’z eas e benn ken uhel hag ar c’hleier pa chome e dreid harp en douar. An holl gleier a deuas dioc’htu da ober ar c’helc’h endro d’ezan, oc’h heja o eskel gant plijadur, evel ma ra an dubeed pa ziskennont da zibri greun.\n— « Gra eveldomp, sakrist, a lavaras « Mari-Jan » da Loull ; kovez da bec’hejou, ped a greiz kalon, ha bez prest da zigemeret bennoz hou tad santel ar Pab ».\nSkedus oa drem an den ouz bannou aour an heol. Ar c’hleier a dremenas pep hini d’e dro dirak an tad santel. Loull a glevas anezan o lavaret a vouez izel komzou latin da « Vari-Jan ». Prestik goude ne welas mui netra, nemet kleier o nijal adarre, o sevel ken uhel, ken uhel en dro-man ma ne wele mui Loull an douar patatez ! ne wele netra nemet ar c’houmoul hag an nenvou, ha c’hoaz n’o gwele ket kaer, rak tostâl a rea an noz. « Mari-Jan » a dremene sioulik, evel sammet gant an anken, hag hepdale penn Loull e-unan a deuas da veza tenval. Ne grede ket goulen netra digant ar c’hloc’h daoust d’ar c’hoant direiz en doa da c’houzout eun dra bennak.\nAr c’hloc’h ne c’hedas ket beza pedet da goms :\n— « Gwelet ec’h eus, va mignon, lidou kaer ha n’oant bet, gwelet gant lagad den betek-hen. Bep bloaz ez eomp da Rom da genver an deiz man. Ar Pab, her gouzout a rez, eo an ôtrou Doue war an douar. Ac’hanta, ar pab a lavar da bep hini ac’hanomp pe seurt labour laouen ha truezus hon dô da ober hed ar bloaz goude. Me ’m bezo da zôn evit kant dek badiziant ha pevar-ugent obid — « Kalz eo ! », eme Loull, a welas dioc’htu an arc’hant o koueza drus en e c’hodellou.\n— « Arabat eo d’it beza re laouen, paour kez mignon ! eme ar c’hloc’h. An hini kenta a zonin glazou d’ezan a vo… a vo… Loull vras ! ».\nAn tôl a skoas ken kalet hag ar zakrist a oa ken nebeut war c’hed anezan ma vennas diskregi. A drugare Doue « Mari-Jan » a oa war evez hag a skoazias ar zakrist gant he eskel.\n— « Arabad eo d’it ken-nebeut en em rei re d’an dristidigez. Goulennet em eus ha bet em eus evidout digant hon Tad Santel an absolven eus da holl bec’hejou. Ne rin nemet treuzi ar purkator, tremen, netra ken nemet tremen ; pa ’z pije, hepdon, ranket leski ennan epad eur maread bloaveziou. Ha breman ez i dioc’htu da azeza war eur skabel aour en nenvou ».\nEun dra gaer oa kement-se, a dra zur ; ar zakrist koulskoude ne oa ket c’hoaz re skuiz an holl gant samm ar vuhez ha setu hen o tiroll da ouela hag o pedi ar c’hloc’h d’hen dizrei buhan ha buhan da gaout Môna,du-ze e tiig-soul Plougonan. C’hoant en doa da implija mat e zerveziou diveza gant e wreg, da lavaret kenavo d’e vignoned ha da lakat urz en e afeiou.\n— « Mont buhan ! eme « Vari-Jan » ; paour kez Loull ! me garfe awalc’h, hogen n’hon deus gret c’hoaz nemet an hanter eus an hent ».\n— « Petra ! eme Loull, n’eo ket echu ho tro e Rom ? »\n— Eo, eme ar c’hloc’h ; Rom eo ar poz kenta. Da Jeruzalem ez eomp breman.\nDarbet e oe da Loull diskarga pep seurt traou kasaüs da « Vari-Jan ». Ennan e-unan e sonje e oa ar c’hloc’h an hini en doa talvezet d’ezan e holl drubuilhou. Daoust ha klevet hoc’h eus hano morse eus troiou ar seurt-se grêt d’an dud ? Ne roer ket d’ezo da gredi emaint o vont da Rom p’emaint e gwirionez o vont da Jeruzalem. Serri a reas e veg evelato hag e viras gantan e glemmou. « Mari-Jan » a c’helle ive, ma karje, disken anezan eno. Koulskoude, her gouzout a rea, mar en doa c’hoant da welet c’hoaz Môna ha Plougonan n’en ’doa ken da ober nemet tevel.\nTevel a eure eta en despet d’ezan.\nAr c’hloc’h a ouie petra dremene dre benn Loull ; mes ar c’hloc’h a oa evel ar re goz, douget da ankounac’hât dre drugarez. Ne reas rebech ebet d’ezan eta, en eneb, poania a eure da ober d’ezan beza laouen.\n— « Sell, Loull, eme ar c’hloc’h, ne welez ket an tan o kregi er stered ? Ne gavez ket bravoc’h anezo a-dost eget a-bell ?… Ne gredfes ket, marvat, emaomp breman o nijal ’us d’ar mor Kreiz-douareg (Méditerrannée) ? Treuzet hon deus bro al Latined hag ez eomp breman war hini ar Greked ; du-hont eman an Ejipt, bro Moïzez… »\nSeulvui ez eant, seul tenvaloc’h e teue an noz.\nMes Loull n’edo mui e spered gant kôziou ar c’hloc’h ; nijet e oa da Vreiz-Izel. Pôtr sot ma oa ! Ne vije ket bet gwelloc’h d’ezan chom er gêr ! Hag e lavare ne zistroje nemet evit mervel raktal, ez aje Poezevara, hepdale, da doulla e vez e korn ar vered ha goude, evel just, da eva chopinadou jistr da hostalari an Aval Aour. Gant an holl draou-ze eo edo spered Loull ha ne gleve seurt eus istoriou ar c’hloc’h.\nAn noz a oa deuet da veza tenval zac’h, ken tenval ma ne welet mui zoken ar stered.\n— « Digouezet omp ! eme « Vari-Jan » o chom krenn a-zav. Emaout o vont da welet kaera tra a oufe gwelet eur c’hristen.»\nNe weled mui netra d’ar poent-se.\nHogen, a boan ma oa peurechuet e gomz gant ar c’hloc’h ma oe klevet ar c’hurunou o krozal en nenvou ha betek e kalon an douar. An denvalijen a zigoras hag eur sklerijen skedus a darzas. Loull a ankounac’haas e holl drubuilhou war an heur. Eur mor a zaelou a ziredas eus e zaoulagad ; ne ouele ket avat war e drubuilhou e-unan. Aze dirazan, er sklerijen vurzudus, edo ar C’halvar. Gwelet a rea an teir groaz en o zav : war an hini e kreiz edo Hor Zalver benniget o vervel, ar Werc’hez, sant Yann, ar gwragez santel e-harz e dreid… Ar gwad a ziruilhe evel eur glao arne eus kostez an ôtrou Krist. War e zrem ez oa eun êr a dristidigez hag a zousder dispar.\nAr velidigez ne badas ket ouspenn amzer eul luc’heden.\nKerkent ha ma oe echu e oe klevet ar c’hleier a vilionou o sôn glazou. Lavaret e vije edo holl gleier ar bed katolik o ouela : peadra da ranna ar galon !\nEvelse, war a gonte Gabig an Aveant d’eomp, eo e komzas Loull Vras da bôtred an Aval Aour, eur Zadorn-Fask eus ar bloaz triouec’h kant dek ha tri-ugent hag eur bloavez bennak ouspenn.\nLezet e oe da vont betek penn gant e gôz, hep ma kredas den trec’hi warnan.\n« Milio Keïneg, emezan oc’h echui, gellout a ran breman eva ar chopined-se ho peus paeet, gounezet mat am eus anezan ; ne baeot mui hini-all ebet d’in. D’ho yec’hed, ôtronez ha mignoned ! Varc’hoaz Loull Vras a vo kavet maro. Kredi a ran ho pezo ar vadelez da zont da gas ac’hanon d’an douar ».\n— « Kollet eo e skiant vat gantan ! » a zonjas war eun dro pôtr ar butun, an noter hag ar mestr-skol.\nLoull Vras, sakrist Plougonan, a varvas d’ar Zul-Fask, evel en doa lavaret, ha kaset e oe d’ar vered antronoz. Holl dud ar barrez a gredas e oa bet Loull Vras e Rom war eskel ar c’hloc’h bras.\nTroet en brezoneg gant Pluenzir.\n↑ E Treger : rannan.\n↑ Treger : ar c’hoaireiz\nAdtapet diwar « https://br.wikisource.org/w/index.php?title=Pask_Loull_Vras&oldid=172167 »\nKemm diwezhañ d'an 4 Meu 2022 da 14:43\nKemmoù diwezhañ degaset d'ar bajenn-mañ d'an 4 Meu 2022, da 14:43.


Pajenn:Riou - Nomenoe oe.djvu/43 - Wikimammenn\nPajenn:Riou - Nomenoe oe.djvu/43\nMestr an archerien\nNe vo ket !\nAn archer kenta, laouen\nHa perak ne vo ket ?\nDre urz an Aotrou Eskob ha Maer, hon Tad Santel Konwoion. (An archerien a denn tennou gant o skourjez. Eun tabouliner a zegouez war al leur en eur skei war groc’hen e daboulin. Tenna a ra goude eur skritell diouz e sac’h.)\nMaivon, gant he fesked\nBrilli, brilli… brilli fresk… Eun diner ar vrellenn ; eun hanter hini eun dousen pennou sardin.\nHo kenou gant ho prilli !\nBrilli a zo em paner hag eun archer brell a zo dirazoun. (An archer a chom berr gant e respont) Sur oc’h chomet diskabell dindan an heol bero.\nSeza, gant he amann\nMall ’ oa ganin beza erru ; aet oan skuiz-maro o tougen va fanerad amann. Aet va c’horf da zour ha va amann da flibous. (Teurel a ra he faner war al leur.) Amann melen, amann druz, amann mat, amann marc’had mat.\nAn tabouliner, goapaer\nGwell a ze mar deo marc’had mat ; disteroc’h ’ vo ar c’holl. Drebet e vo sur ; prenet, ne lavaran ket.\nAdtapet diwar « https://br.wikisource.org/w/index.php?title=Pajenn:Riou_-_Nomenoe_oe.djvu/43&oldid=96608 »\nKemmoù diwezhañ degaset d'ar bajenn-mañ d'an 6 Kzu 2016, da 20:03.


The Farm 51 - Wikipedia\nLogo the Farm 51\nThe Farm 51 zo ur studio c'hoarioù video polonat savet e 2005 gant Wojciech Pazdur ha Kamil Bilczyński. An daou zen o devoa labouret a-raok war an heuliad c'hoarioù video Painkiller er studio People Can Fly. Ouzhpenn-se e kaver Robert Siejka, penn prezidant 3D Magazine.\nDa zigentañ e oa ar studio The Farm 51 un is-studio o labourat evit kevradoù resis goulennet gant studioioù all c'hoari video. Ur wech deuet a-benn da gaout un diazez solud a perc'hennioù speredel e voe savet ar studio 1C Company a-ziwar o c'hoari NecroVisioN eus 2009 hag an eil c'hoari er memes bed anvet NecroVisioN: Lost Company.\nGooude-se e oant bet o labourat war c'hoari City Interactive anvet Alien Fear, et abaoe n'int ket mui liammet gant ar steuñv. Embannet o deus ar c'hoari Deadfall Adventures, d'ar 15 a viz Du 2013. Savet o deus ar c'hoari, Get Even embannet gant Bandai Namco Entertainment d'an 23 a viz Even 2017 war Windows, PlayStation 4 hag Xbox One.\nE 2018 e vo embannet ar c'hoari liesc'hoarier fps World War 3.\nGames developed[kemmañ | kemmañ ar vammenn]\n2007 Time Ace\n2010 NecroVisioN: Lost Company\n2012 Painkiller: Hell & Damnation\n2013 Deadfall Adventures\n2017 Get Even\nAdtapet diwar « https://br.wikipedia.org/w/index.php?title=The_Farm_51&oldid=1803995 »\nKemmoù diwezhañ degaset d'ar bajenn-mañ d'an 28 Eos 2018, da 11:10.


An Oriant - Wikipedia\nMorlenn an Oriant gwelet diwar nij.\nan Oriant (pennlec'h)\nPennlec'h daou ganton :\nkanton an Oriant-1\nkanton an Oriant-2\n57 246 ann. (2019)\n3 275 ann./km²\n47° 45′ Norzh\n3° 22′ Kornôg / 47.75, -3.36\nkreiz-kêr : 16 m\nbihanañ 0 m — brasañ 46 m\nAn Oriant a zo ur gêr hag ur porzh-mor eus Bro-Wened ha departamant ar Mor-Bihan. Pennlec'h arondisamant an Oriant eo ivez, ha dre-se sez un isprefeti.\nDiazezet e voe e 1666 pa voe aotreet da Gompagnunezh an Indez en em staliañ eno gant ar roue gall Loeiz XIV, dre-se anv ar gêr. En XXvet kantved e teuas da vezañ ur porzh-pesketa bras. Peogwir e oa bet staliet eno brasañ bon splujerezioù Europa gant an Nazied e voe bombezet taer ar gêr gant ar Gevredidi, ha damzistrujet e voe.\nBremañ eo troet armerzh An Oriant war ar mor, dre he arsanailh milourel, he forzh-pesketa, he forzh-kenwerzh, he fol redadegoù en donvor. Kampus Skol-veur Kreisteiz Breizh (SKB) a voe krouet e 1995. Emvod meur ar Gelted, festival brasañ Breizh, a sach kantadoù a viliadoù a dud bep miz Eost.\n3.2 Ya d'ar brezhoneg\n4.3.2 Eil Brezel Bed\n4.7 Bombezadegoù ar Re Gevredet\n5.1 Bezioù ar C'hommonwealth e bered Kerantreizh\n10 Roll maered an Oriant\n13 Liammoù etrebroadel\n13.2 Karta vignoniezh\n15 Dave ha notennoù\nEn gul e deirgwern greiet, goueliet ha flammet en argant, war ur mor en geoted, eilet a-zehoù gant un heol en aour savant a-drek tri menez en argant difoupant diouzh ar mor, e grenngonk en erminig ; e gab gwriet en glazur bezantet en aour.\nGer-ardamez: Ab oriente refulget\nDiwar ardamezeg d'Hozier (1744)\nLejion a Enor\nLenn-vor an Oriant\nKartenn eus an Oriant\nAbaoe 2014 ez eus daou ganton ouzh hec'h ober :\nKanton An Oriant-1 (Lorient-1 ez-ofisiel)\nKanton An Oriant-2 (Lorient-2 ez-ofisiel)\nUr skol Diwan a zo en Oriant.\nKlasoù divyezhek e div skol bublik, en ur skol brevez hag en ur skolaj prevez Dihun a zo e en Oriant.\nE distro-skol 2021 e oa enskrivet er skol Diwan hag er c'hlasoù divyezhek 365 skoliad (7,1 % eus skolidi ar gumun evit a sell ouzh ar c'hentañ derez)\nD'ar 25 a viz Genver 2007 e oa bet votet ar garta Ya d'ar brezhoneg gant kuzul-kêr ar gumun ha roet oa bet war un dro d'ar gumun al label Ya d'ar brezhoneg live 1.\nKrouet e voe ar gumun e 1790; hervez un dekred bet kemeret gant ar Vodadeg Vroadel d'an 22 a viz Kerzu 1789 e voe lakaet da bennlec'h kanton an Oriant; ar c'hanton a oa ur rann velestradurel ha lezvarnel hag ur bastell-vro dilenn eus Bann Henbont, an Oriant a oa e gumun nemeti; al lez-varn a vann a voe lakaet en Oriant: start e oa bet an tabutoù etre kumunioù an Oriant hag Henbont, klasket gante o-div kaout penn ar bann war tachennoù ar velestradurezh hag ar justis. E 1794 e voe tennet parrez Kergroaz eus kumun Plañvour, lakaet e voe e kumun an Oriant. Krouet e voe daou ganton nevez en Oriant, an Oriant-1 hag an Oriant-2, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. E 1800 e voe krouet Arondisamant an Oriant ha lakaet an Oriant en e benn.\nDekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant seitek beleg katolik diwar triwec'h eus An Oriant.\n1862: erruet al linenn hent-houarn Landerne Savenneg er gumun.\n1 579 den ag ar gumun a gollas o buhez abalamour d'ar brezel, d.l.e. 3,22 % eus he foblañs e 1911, div glañdiourez en o mesk.\nFuzuilhet e voe daou vilour breizhat, bet ganet en Oriant, gant al Lu gall, unan d'an 10 a viz C'hwevrer 1915 e Proven (Flandrez Belgia), egile d'ar 7 a viz Gwenholon 1916 en Oujda (Maroko).\nBombezet e voe an Oriant gant al Luftwaffe en noz etre an 19 hag an 20 a viz Even;\nd'an 21 a viz Even e tegouezhas al lu alaman en Oriant goude un emgann e Gwidel.\nFuzuilhet e voe ur paotr yaouank ag ar gumun e Kernevez-Zinzeg e Berne, d'ar 16 a viz Gouhere 1944 abalamour d'e berzh er Rezistañs.\nAnv P. Hervé, un den eus an Oriant, ouzh monumant ar re fuzuilhet e Porzh-Loeiz\nD'an 23 a viz Mae e voe kavet korf marv tri den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alaman.\nUr porzh-brezel hag un arsanailh\nUl lec'h talvoudek eo evit ober war dro bigi-brezel hag evit aozañ ar varteloded hag an traoù kempennet da lestriñ. Un arsanailh a c’helle ober sevel ha kendal'ch e ratre bigi war-un-dro. Rummadoù tud en doa desket micherioù da sevel/ratreañ bigi-brezel. An arsanailh en doa an implijer keñtan gant 4000 oberourien war dro. Goude 1990, ez a kuit ar Merdeadurezh rak ratre ar lec'h a zo re kaer. Goude-se eo gouloet diazez ar bigi-spluj eus Keroman hag an arsanailh gostez An Oriant.\nSavet er bloavezh 1910, eo bet brasaet ar porzh goude ar brezel, pa 'z eo adsavet ar gêr. Atredoù a zo impljet da leuniañ ouf Kergroas. E gae a zo brasaet e bloavezh 1970 ha peurvezadurioù nevez a c'hell anezhañ liesaat e obererezhioù. An obererezh geñtan a zo enporzhadur.\nOberezhioù Kergroas a zeu da heul d‘ar gêr An Oriant. Kibelloù eoul-maen a harzh sevel-kêrioù e lec'h-mañ. Diskargerezh simant, soja pe tro-heol a boultrenn ar porzh.\nPesketa araok Keroman : Er fin an XIXvet kantved pe deroù xxvet kantved, e touara bigi-pesketa el lenn-borzh, e kreiz An Oriant, evel ar bigi-kenwerzh pe bigi-mor. E 1889,eo krouet ur kec'hu-pesked e lec'h ma'z eo hiziv ar bag "Thalassa", kae Roc'han.\nE xxvet kantved, en em treuzlakaet listri roueder e lec'h bad-dre-lien. Met re blas a gemeront. E 1927 e tilog ar porzh-pesketa betek ul lec'h anvet Keroman (Ker-homañ ?). Ar porzh-pesketa Keroman a zo ganet. Etre an daou vrezel e voe krouet porzh Keroman en Oriant a-benn diorren an obererezh-se war ul live greantel. Ar porzh-pesketa a ya d'arnevezaat a-nebeudoù.\nAr porzh-bageal a grog da zisplegañ e 1975. 115 bag a oa d'ar mare-se. E lenn-borzh e oant, e-kreiz ar gêr. 400 bag a zo bremañ. Un ti-mor a zo bet savet ha digoret a-hed hennezh.\nEmmanuel Svob, maer ar gumun, a zilezas e gargoù maer ha kuzulier-kêr d'ar 27 a viz Genver 1941, anvet e voe Auguste Donval, ur mezeg-jeneral, mignon gant François Darlan, en e blas d'an 2 a viz Ebrel 1941, met dav e voe dezhañ dilezel d'an 8 a viz Mae 1942 dre ma tape e begement a bep tu abalamour d'ar c'hudennoù pourvezañ, e eilvet eilmaer, Eugène Gallois-Montbrun, a gemeras e lec'h d'an 19 a viz Even 1942.\nDiazlec'h al listri-spluj\nE 1940 e krogas an Alamaned da sevel diazlec'h listri-spluj an Oriant e Kerroman.\nEus deroù ar brezel tremenet, e sav an diazez listri-spluj. Al labourioù keñtan a gkrog er e miz Genver 1940. Padout a reont betek 1942 da nebeutañ. An darn Keroman I eo bet savet e c'hwevrer 1940. An darn Keroman II, tri miz goude, e miz Mae 1940. Devehatoc'h e vo savet un darn nevez : Keroman III.\nAl lec'h gourenez Keroman a oa dibabet da zegemer un diazez bigi-spluj german "U-boot ". An diazez dindanvor eus An Oriant eo adimpmlijet gant ar Merdeadurezh-brezel betek d'an 11 a viz C'hwevrer 1997, araok bezañ daskoret evit obererezhioù disoudard. A-vremañ, eo digor gant an holl dud ar weladenn an darn Keroman III hepken. Darnoù all a zo diimplijet pe implijet gant embregerezh.\nListri-spluj alaman ha diazlec'h Kerroman (luc'hskeudennoù graet evit ar propaganda nazi)\nBazenn al listri-spluj Alaman hiziv-an-deiz\nBazenn listri-spluj Alaman an Oriant, Plan al lec'h\nBazenn listri-spluj Alaman an Oriant, ur Blockhaus\nBazenn listri-spluj Alaman an Oriant, kanol Flak 88\nBombezadegoù ar Re GevredetAozañ\nDistrujoù bras a voe en Oriant gant bombezadegoù Aerluioù ar Rouantelezh-Unanet ha SUA. Lazhet e voe kantadoù a dud nann-soudard ha milourion alaman. Degadoù a garrnijourion a gollas o buhez ivez.\nAr c'harr-nij Bristol Beaufort Mark I, L4474 MW-E 217 o c'hedrediñ a-us d'ar Meurvor Atlantel.\n1940: bombezet e voe ar porzh gant ar Royal Air Force d'an 20-21 a viz Du ha d'an 2-3 a viz Kerzu;\n1942: bombezet e voe an Oriant gant nijerezioù B-17 eus an VIIIvet USAAF (United States Army Air Forces) d'an 16 a viz Gwengolo, d'an 18 ha d'an 22 a viz Du ha d'an 30 a viz Kerzu; teir nijerez a voe kollet d'an 16 a viz Gwengolo, hini ebet en tagadennoù all.\nd'ar 14 a viz Genver e voe roet urzh gant Winston Churchill da zistrujañ kement tra a c'hell servijout d'al listri-spluj alaman diazezet e Kerroman, d.l.e. bombezañ stank ha didruez an Oriant, Lannarstêr hag ar c'humunioù tro-war-dro; kerkent, d'ar 14 a viz Genver, e krogas ar bombezadegoù, padout a rejont betek ar 16 a viz C'hwevrer;\nd'an 23 a viz Genver e kouezhas ur c'harr-nij B-17, eus aerlu SUA (United States Army Air Forces) er mor, e donvor d'an Oriant; lazhet e voe an dek nijour a oa en e vourzh;\nMunudoù ar bombezadegoù e mizioù Genver ha C'hwevrer 1943\nNiver a nijerezioù\nTonennoù a vombezennoù\nNiver a vombezennoù-entanañ\n14 a viz Genver Royal Air Force 99 73,6 83 548\n15 a viz Genver Royal Air Force 132 140,4 87 163\n23 a viz Genver United States Army Air Forces 36\n23 a viz Genver Royal Air Force 47\n26 a viz Genver Royal Air Force 136 80 56 687\n29 a viz Genver Royal Air Force 130 50,7\n4 a viz C'hwevrer Royal Air Force 120 90,6 63 376\n7 a viz C'hwevrer Royal Air Force 296 254,1\n13 a viz C'hwevrer Royal Air Force 422 524,3 26 168\n16 a viz C'hwevrer Royal Air Force 360 461,9 230 916\nRoet e voe ar Groaz-brezel 1939-1945 d'ar gumun.\nBezioù ar C'hommonwealth e bered KerantreizhAozañ\nKarrnijourion e oant holl. Marvet int e-pad an Eil Brezel Bed.\nMathurin Alfred-Brard, senedour ar Mor-Bihan, d'an 26 a viz Gouere 1867;\nJacques Cambry, kronikour, politikour ha tudoniour, diazezer an Akademiezh Keltiek, d'an 2 a viz Here 1749;\nHenri Camenen, d'ar 17 a viz Even 1885, soudard er 4 Batailhon Kerzhet Troadegiezh skañv Afrika, barnet d'ar marv d'an 9 a viz C'hwevrer 1915 evit bout dilezet e bost ha dizertet dirak an enebour div wezh, bet fuzuilhet gant al lu gall d'an 10 a viz C'hwevrer 1915 e Proven (Flandrez Belgia) e-pad ar Brezel-bed kentañ;\nFernand de Langle de Cary, milour gall (Brezel 1870-1871 ha Brezel-bed kentañ), 4 a viz Gouere 1849;\nFrançois de la Rocque, ofiser ha politikour gall, d'ar 6 a viz Here 1885;\nIwan an Diberder, skrivagner brezhonek, 1887;\nJean Baptiste Le Garff (21 a viz Du 1887-30 a viz Here 1916), soudard breizhat, soudardaet en Oriant, bet fuzuilhet gant al Lu gall en Oujda (Maroko) e-pad ar Brezel-bed kentañ;\nJules Simon (1814 - Pariz 1896), prederour, kelenner ha politikour;\nJacques Vaché, mignon da André Breton, skrivagner gall, d'ar 7 a viz Gwengolo 1895.\n1907 : René Kerviler, ijinour, henoniour ha levrrollour\n1909 : Zoé Berthier, skrivagnerez c'hallek.\n1928 : René Scordia, gourener.\n1964 : Gwenfrewi, skrivagnerez vrezhonek\n1972 : Youenn Drezen, skrivagner brezhonek\nGwel eus porzh an Oriant, gant Berthe Morisot, 1869, The National Gallery of Art, Washington, DC\nUn eoul-lestr er porzh-eoul-maen\nUr sammlestr o tiskargañ kolza er porzh-kenwerzh\nKêr ar gwelioù Eric Tabarly en Oriant\nRoll maered an OriantAozañ\nTi-kêr An Oriant\nNorbert Métairie, bet maer An Oriant\nÉtienne Perault 12 a viz Gwengolo 1736 11 a viz Meurzh 1762\nJean-Michel Ferrand 22 a viz Mae 1762 7 a viz Meurzh 1774\nJean-Marie Esnoult Deschatelets 22 a viz Gouere 1774 8 a viz Gwengolo 1789\nBenoît Dorce de Najac 8 a viz Gwengolo 1789 15 a viz Here 1789\nJean-Marie Kerlero de Rosbo du Carno 15 a viz Here 1789 14 a viz Genver 1790\nArnoult Le Conte 14 a viz Genver 1790 1añ a viz C'hwevrer 1790\nJean-Jacques Lecointe 1añ a viz Genver 1790 10 a viz Mezheven 1790\nLouis François Galabert 17 a viz Gouere 1790 19 a viz Du 1791\nLouis Marie Dusaulchoy 21 a viz Du 1791 1añ a viz Kerzu 1792\nJean Jacques Trentinian 19 a viz Kerzu 1792 5 a viz Gwengolo 1793\nJean Jacques Duquesnel 20 frimaire Bloaz II 4 floréal Bloaz III\nJean Garnier 6 frimaire Bloaz III 10 frimaire Bloaz IV\nJean Jacques Trentinian 10 frimaire Bloaz IV 8 germinal Bloaz V\nLouis Toussaint Archin 8 germinal Bloaz V 29 fructidor Bloaz V\nPierre Jean Jaffré Bloaz V 29 fructidor Bloaz VIII\nFrançois Louis Monistrol 15 a viz Ebrel 1809 23 a viz Ebrel 1821\nCasimir Eugène Audren de Kerdrel 28 a viz Gouere 1821 10 a viz Genver 1830\nCharles Louis Ducouedic de Kergoualer 19 a viz Meurzh 1830 6 a viz Eost 1830\nBetrand Louis Antoine Charles Marie Villemain 15 a viz Gwengolo 1830 10 a viz Meurzh 1836\nJean Marie Galabert Meurzh 1836 29 a viz Meurzh 1839\nAuguste Charpentier 13 a viz Eost 1839 Meurzh 1848\nÉdouard Beauvais Meurzh 1848 Meurzh 1850\nAntoine Peyronnel Meurzh 1850 Eost 1850\nJoseph Honorat André Le Melvrel Hachois 24 a viz Gwengolo 1850 Genver 1869\nJean Charles Perint 22 a viz Genver 1869 16 a viz Mezheven 1869\nJean Eugène Laurent 16 a viz Mezheven 1869 6 a viz Eost 1870\nÉvariste Louis Aubin 6 a viz Eost 1870 17 a viz Eost 1871\nÉdouard Beauvais 13 a viz Mae 1871 23 a viz C'hwevrer 1874\nLudovic Paulinier 23 a viz C'hwevrer 1874 27 a viz Even 1876\nÉdouard Beauvais 27 a viz Mezheven 1876 5 a viz Gwengolo 1877\nSimon François Marie Gustave Ratier 15 a viz Meurzh 1878 13 a viz Ebrel 1880\nJean Louis Henri Canier 15 a viz Ebrel 1880 19 a viz C'hwevrer 1881\nAdolphe Charles Augustin Rondeaux 19 a viz C'hwevrer 1881 15 a viz Here 1883\nAlfred Maingnan 9 a viz Kerzu 1883 18 a viz Mae 1884\nEugène Charles 18 a viz Mae 1884 28 a viz Meurzh 1886\nLaurent Roux-Lavergne 28 a viz Meurzh 1886 23 a viz Kerzu 1888\nFrançois Jean Rio 27 a viz Genver 1889 29 a viz Mezheven 1890\nFrédéric Delory 29 a viz Mezheven 1890 2 a viz Meurzh 1892\nAdolphe Charles Augustin Rondeaux 15 a viz Mae 1892 24 a viz Mae 1893\nEdouard Broni 15 a viz Mezheven 1893 21 a viz Du 1897\nAdolphe L'Hegouarc'h 21 a viz Du 1897 15 a viz Mae 1904\nJoseph Honorat André Talvas 15 a viz Mae 1904 5 a viz Du 1904\nLouis Nail 18 a viz Kerzu 1904 19 a viz Mae 1912\nPierre Louis Esvelin 19 a viz Mae 1912 10 a viz Kerzu 1919\nÉdouard Labes 10 a viz Kerzu 1919 17 a viz Mae 1925\nEmmanuel Svob 17 a viz Mae 1925 19 a viz Mae 1929\nJules Legrand 19 a viz Mae 1929 19 a viz Mae 1935\nEmmanuel Svob 19 a viz Mae 1935 27 a viz Genver 1941\nAuguste Donval 2 a viz Ebrel 1941 8 a viz Mae 1942\nEugène Gallois-Montbrun 19 a viz Mae 1942 31 a viz Eost 1944\nEmmanuel Svob 1añ a viz Gwengolo 1944 20 a viz Mae 1946\nJean Baco 1añ a viz Mae 1946 23 a viz Mae 1946\nJulien Le Pan 23 a viz Mae 1946 2 a viz Here 1951\nAlphonse Le Bourhis 2 a viz Here 1951 2 a viz Kerzu 1951\nCharles Le Samedy 2 a viz Kerzu 1951 3 a viz Mae 1953\nJean Le Coutaller 3 a viz Mae 1953 21 a viz Meurzh 1959\nLouis Glotin 22 a viz Meurzh 1959 20 a viz Meurzh 1965\nYves Allainmat 21 a viz Meurzh 1965 5 a viz Gouere 1973\nJean Lagarde 6 a viz Gouere 1973 3 a viz Gouere 1981\nJean-Yves Le Drian 4 a viz Gouere 1981 2 a viz Ebrel 1998\nNorbert Métairie 2 a viz Ebrel 1998 2020\nFabrice Loher 2020\nGouelioù Etrekeltiek an Oriant ("Emvod ar Gelted")\nFK an Oriant\n13 a viz Gouere 1939 : 4e tennad-hent Tro Bro-C'hall etre Brest hag an Oriant ; trec'h eo Raymond Louviot.\n14 a viz Gouere 1939 : 5vet tennad-hent Tro Bro-C'hall etre an Oriant ha Naoned ; trec'h eo Amédée Fournier.\n11 a viz Gouere 1956 : loc'hañ a ra 7vet tennad-hent Tro Bro-C'hall eus an Oriant war-du Añje (Maine-et-Loire).\n2 a viz Gouere 1960 : loc'hañ a ra 7vet tennad-hent Tro Bro-C'hall eus an Oriant war-du Añje (Maine-et-Loire).\n3 a viz Gouere 1968 : 6vet tennad-hent Tro Bro-C'hall etre Dinarzh hag an Oriant ; trec'h eo Aurelio González Puente (Spagn).\n4 a viz Gouere 1968 : 7vet tennad-hent Tro Bro-C'hall etre an Oriant ha Naoned ; trec'h eo Franco Bitossi (Italia).\n9 a viz Gouere 1977 : 8vet tennad-hent Tro Bro-C'hall etre Añje (Maine-et-Loire) hag an Oriant ; trec'h eo Giacinto Santambrogio (Italia).\n10 a viz Gouere 1977 : 9vet tennad-hent Tro Bro-C'hall etre an Oriant ha Roazhon ; trec'h eo Klaus-Peter Thaler (Republik Kevreadel Alamagn).\n12 a viz Gouere 1982 : 9vet tennad-hent Tro Bro-C'hall etre an Oriant ha Pluveleg (a-benn d'an eur dre skipailh) ; trec'h eo Ti-Raleigh (Izelvroioù).\n30 a viz Mezheven 1985 : 2l tennad-hent Tro Bro-C'hall etre an Oriant ha Gwitreg ; trec'h eo Rudy Matthijs (Belgia).\n14 a viz Gouere 1998 : 3e tennad-hent Tro Bro-C'hall etre Rosko hag an Oriant ; trec'h eo Jens Heppner (Alamagn).\n15 a viz Gouere 2002 : 9vet tennad-hent Tro Bro-C'hall etre Lannarstêr hag an Oriant (a-benn d'an eur) ; trec'h eo Santiago Botero (Kolombia).\n9 a viz Gouere 2006 : 8vet tennad-hent Tro Bro-C'hall etre Sant-Meven hag an Oriant ; trec'h eo Sylvain Calzati.\n5 a viz Gouere 2011 : 4e tennad-hent Tro Bro-C'hall etre an Oriant ha Mur ; trec'h eo Cadel Evans (Aostralia).\nBro-Saoz Wirral 1958\nAlamagn Ludwigshafen 1963\nIwerzhon Galliv 1975\nLatvia Ventspils 1975\nGaliza Vigo 1981\nTchekia České Budějovice 1997\nVietnam Proviñs Kien Giang\n(br) an Oriant war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pajenn 188\n↑ Jean-Louis Debauve, La Justice révolutionnaire dans le Morbihan, e ti an aozer, Pariz, 1965, pajenn 36\n↑ Jean-Louis Debauve, La Justice révolutionnaire dans le Morbihan, e ti an aozer, Pariz, 1965, pajennoù 294 ha 295\n↑ Cassini - EHESS - An Oriant - Fichenn ar gumun\n↑ André Maurey, Philippe Lapresle, Anne-Marie Pernel ha Claire Duval, Caudan-Lanester en Révolution (1789-1795), 1991, pajenn 74\n↑ Dihelloù ar gumun\n↑ Evezhiadenn: ar re varv a Geriadoù (162 waz) a zo kontet evel Oriantiz gant lec'hienn An Oriant\n↑ 10,0 ha10,1 Ouest-France, d'al Lun 4 a viz Du 2013, pajennoù "An Oriant"\n↑ Archives départementales du Morbihan, Guide des sources des archives publiques contemporaines sur la seconde guerre mondiale et la reconstruction dans le Morbihan, pajenn 81, Gwened, Mae 2010\n↑ Archives départementales du Morbihan, Le Morbihan en guerre 1939-1945, 2009\n↑ René Le Guénic, Morbihan - Mémorial de la Résistance, 1998, pajenn 23\n↑ René Le Guénic, Morbihan - Mémorial de la Résistance, 1998, pajennoù 315-316\n↑ 15,0 ha15,1 Annik Le Guen, Le Morbihan sous le Gouvernement de Vichy, Miz Kerzu 1993\n↑ Kaset e voe d'ar strad p'edo o tagañ an Oriant gant ar 217vet Skouadrenn AF (Aerlu ar Rouantelezh-Unanet) St Eval d'an 20 a viz Kerzu 1940. Beziet eo e baread e Lannarstêr.\n↑ Eddy Florentin, Quand les Alliés bombardaient la France 1940-1945, Embannadurioù Perrin, Dastumadenn Tempus, 2008, pajenn 35\n↑ Eddy Florentin, Quand les Alliés bombardaient la France 1940-1945, Embannadurioù Perrin, Dastumadenn Tempus, 2008, pajenn 106\n↑ Yann Lukas, Lanester, histoire d’une ville, Embannadurioù Palantines, Kemper, 1999, pajenn 76\n↑ Luc Braeuer, La base de sous-marins de Lorient, 2008, ((ISBN 978-2-9525651-20))\nAdtapet diwar « https://br.wikipedia.org/w/index.php?title=An_Oriant&oldid=1984171 »\nKemm diwezhañ d'an 1 Ebr 2022 da 21:05\nKemmoù diwezhañ degaset d'ar bajenn-mañ d'an 1 Ebr 2022, da 21:05.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/21 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/21\nSANT VAZE, VII.\neta, evidoc’h da veza fall, rei traou mad d’ho pugale, pegement mui ho Tad pehini a zo en envou, na roi-hen ket traou mad d’ar re ho goulen diganthan ! (12) Grit eta d’an dud kement tra a garfac’h e rafent deoc’h ; rag se eo al lezen hag ar brofeted.\n(13) Antreit dre an nor striz ; rag ledan eo an nor ha frank an hent a gas d’ar gollidigez, ha kalz a dud a ia dre eno. (14) Rag henk eo an nor ha striz eo an hent a gas d’ar vuez, ha neubeud a dud a gav anezhan. (15) Diwallit ouz ar fals-profeted, pere a zeu d’ho kavout en gwiskamant denved, mes pere a zo en diabarz bleizi scrapus. (16) Ho anaoud a reot diouz ho frouez. Daoust ha dastum a rer rezin divar spern, pe fiez divar askol ? (17) Evel-se pep gwezen vad a zoug frouez mad ; mes eur vezen fall a zoug frouez fall. (18) Eur vezen vad na hell ket dougen frouez fall, nag eur vezen fall dougen frouez mad. (19) Pep gwezen ha na ro ket a frouez mad a vez troc’het ha taolet en tan. (20) Ho anaoud a reot eta diouz ho frouez.\n(21) Kement hini a lavar d’in : Aotrou ! Aotrou ! na antreo ket en rouantelez an envou ; mes an hini a ra bolontez va Zad pehini a zo en envou. (22) Kalz a lavaro d’in en deiz-se : Aotrou ! Aotrou ! ha n’hon euz-ni ket profetiset en da hano ? Ha n’hon euz-ni ket kasset kuit an drouk-sperejou en da hano ? Ha n’hon euz-ni ket great kalz a viraclou en da hano ? (23) Neuze e livirin dezhe sclear : Biskoas n’em euz hoc’h anavezet ; it kuit diouzin, c’houi pere en em ro d’ar fallentez.\n(24) Piou-benag eta a glev ar c’homzou-man a lavaran, hag ho laka en pratic, a gomparachin ouz eun den fur hag hen deuz savet he di var ar roc’h ; (25) hag ar glao a gwezaz, an debordamant a zeuaz, hag an avelou a c’houezaz, hag en em daolaz var an ti-ze ; n’eo ket bet kwezet, abalamour ma oa fontet var ar roc’h. (26) Mes piou-benag a glev ar c homzou-man a lavaran, ha n’ho laka ket en pratic, a vezo comparachet ouz eun den diskiant hag hen deuz savet he di var an treaz ; (27) hag ar glao a gwezaz, an debordamant a zeuaz, hag an avelou a c’houezaz, hag en em daolaz var an ti-ze ; kwezet eo bet, ha braz eo bet he ziskar.\n(28) Hogen pa hen devoe Jesus peur-lavaret ar c’homzou-man, ar bobl a oe souezet gant he gelennadurez ; (29) rag ho c’helen a rea evel unan hag a oa otorite\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/21&oldid=125314 »


Pajenn:Ar Prat Rimadellou brezonek, 1911.djvu/51 - Wikimammenn\nPajenn:Ar Prat Rimadellou brezonek, 1911.djvu/51\nEur plac’h yaouank a deu gant tiz eus eur c’horn tro : n’eus ken nemet eun neuden aour o skoulma he bleo flour war he fenn, hag ez eont a vouchadou kaset ha digaset gant an avel eus eur skoaz d’eben. Dougen a ra eur zaë c’hloan ha n’eus braoig ebet outi. Daoust hag ezom he deus ar wir gened eus ar ficherezou-ze evit plijout ?\nEun dudi oa gwelet ar plac’h yaouank.\n— « Odila ! Odila ! a leverjod, merc’h ar barz eo ! » A-veac’h ma kemer ar verc’h yaouank amzer a-walc’h da ober eur zell war eur paour kez koz gwenn e vleo, hag ez a war-eün da gaout Lan.\n— « Prins ar Vretoned ! emezi gant eur vouez ken dijipot ha pa vije o koms a berz Doue, hag he dourn astennet ganti war an tarsiou ; ema da dud ha da listri o vont da goll, hag e chomez aze mut. Perak ne c’halvez ket d’az sikour an Hini a zo han vet Stereden ar mor ! »\n— « Ya, eme Lan, Rouanez an Nenv ! Bennoz Doue d’it, Odila, da veza digaset sonj d’in ez oun kristen ! »\nLan a Vreiz a gouez d’an daoulin, hag e holl Vretoned a ra eveltan. Sevel a reas e vouez da bedi kalounek Itron-Varia-Wir-Zikour.\nO burzud ! kerkent ar mor a dav hag a deu da veza kompez, an avel a gouez : Mari he deus saveteat he Bretoned !\nHa setu an heol o para e leac’h ar c’houmoul du, ar pennou ken tenval bremaïk deuet da veza laouen ; ar c’halonou dare da fallaat a zo kennerzet oll, hag e weler ar vrezelourien oc’h en em vriata. Emaint o vont da welet adarre o bro !\nHag ar prins a hopas :\n— « Odila ! Odila ! e peleac’h emaout ’ta ? »\nOdila a yoa etre divreac’h he zad a lenve gant al levenez, ar paour kez barz ! rak, hep mar, da zonj vad Odila eo dleourien an dremenidi eus o zilvidigez ; ha setu m’ema, hen, paour kez koz, o vont da welet e goajou, e lanneier, e aochou muia karet. Koz eo, ar barz. Hoëlig, koz bras ; c’hoant en deus koulskoude e tregernfe c’hoaz Bro-Arvor gant e ganaouennou nerzus, e re ziveza.\n– « Kanit d’eomp ’ta, Hoëlig, eur werz eus Breiz-Izel ! » a lavaras Lan oc’h harpa e vreac’h war skoaz koulz ha pa vije bet eur mignon d’ezan.\nHoëlig a vousc’hoarzas hag a reas eur zell korn ouz e verc’h. Houma a glevas hag a yeas a-gostez eur pennadig. Dizrei a reas prestik goude gant eun delen.\nN’eo mui skanv bizied ar barz ; e vouez avat a zo c’hoaz nerzus. Endra ma kan he zad, Odila a c’hoari gant telen he zud koz. Hoëlig\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/51&oldid=161393 »\nKemmoù diwezhañ degaset d'ar bajenn-mañ d'an 3 Mae 2020, da 23:19.


Journal de Renaud Camus, samedi 15 février 2020\ncréée le dimanche 16 février 2020, 1 h 00\nmodifiée le mercredi 10 février 2021, 23 h 59Plieux, samedi 15 février 2020, sept heures et demie du soir. J’avais déjà retenu une chambre à Paris pour la messe à la mémoire de W. et ~~~~~ ~~~ ~~~~~~~~~~~ ~~~ ~~~~ ~~~~~~~~, ~~~ ~~~~~~~~~~ ; ~~~~~ ~~~ ~~~~~~~~ ~~~~~ ~~~ ~~~~~~~~~~ de Cambier, cette ~~~~~~-~~~~~, ~~ ~~~~~ ~~~~~~~~~. ~~~ ~~~~~ ~~~~~ ~~~~ ~~’~~~~~~~~ ~~ ~~~ ~~~~~~ ~~ ~~~ ~~~~~~~~~~~ ~~~~~~~~~~~, ~~ ~~~ ~~~~~~~~, ~~~~~~~’~~~ ~~~ ~~~~~ ~~~~ ~~’~~~ ~~~~~~~~~ ; ~~~~~ ~~~ est hors de ~~~~~~~~~ ~~~~ ~~~ ~~~~~~~~~~ ~~~ ~~~~~~~~~ ~~~~ ~~~~~ ~~~~~~~, ~~~~~ ~~~~~~~~. ~~~ ~~’~~~~~~~ ~~~~~ ~~ ~~~ ~~~~ ~~~ ~~~~~ ~~~~~~~~ ~~ ~~~ ~~~~~~~~~~ ~~~ ~~~~~-~~~~~~~~~. ~~’~~~~ ~~~~~~~~~~~~ pour cette raison ~~~’~~~ ~~’~~ ~~~~ ~~~~~ ~~~~~~~~~ ~~~ ~~~~~~~~ ~~~ ~~~~~~-~~~~~. ~~~ ~~~~~~~ ~~~~ ~~~~ ~~~~~~~~ ~~~~~~~ ~~~~~ ~~ ~~~~~ ~~~~~~~~, ~~~~~~~~~ ~~~~ ~~~~~~ proches.\nJ’essaie ~~~ ~~~~~~ ~~~~~~~ ~~~~~-~~~~~~~~~~~ mais ce n’est ~~~~~~~, ~~~~~~ ~~~ ~~~’~~~ ~~~ ~~~~~ ~~~~ ~~~ ~~~ ~~~’~~~ ~~~ ~~~~~ ~~~~ ~~~ ~~~~~, ~~~~~ ~~’~~~~~~~~~. ~~~ ~~~~~~~ ~~~~ ~~~~ ~~~~~~~~ ~~~ ~~~~ ~~~~~~~~~~ ~~~~~~~~~~~~ ~~~ emphatique ne soient ~~~~ ~~~~~~~~~~~ ~~~ ~~~~~~~~~~~~~, ~~~~~ ~~~~ ~~~~ ~~~~~~~ ~~~~ ~~~~~~~ ~~~~~~~ ~~~~~~ ~~~~~~~~~ ~~~ ~~~~~~~~~~ ~~~~~~~~~~, ~~~~~ ~~~~ ~~~~~~~~. ~~~~, ~~~ ~~’~~~ ~~~ ~~~~~ ~~~~ ~~~ ~~~~, c’est à cause ~~~ ~~~~ ~~~~ ~~’~~~ ~~~~~ ~~ ~~. ~~~ ~~~ ~~~~~~ ~~’~~~ ~~~~~~~ ~~~~~ ~~~~ ~~~ ~~~~~~~ ~~~ ~~~ ~~~~, ~~~ ~~~~~~~~~~ ~~~~~~ ~~~~~~~ ~~~ ~~~~~~ ~~~~~~~ ~~~ drame du balcon, ~~~~ ~~~~~, ~~~ ~~~~~. ~~~ ~~~~~~~ ~~~~ ~~. ~~’~~~ ~~~~ ~~~~~~~~~ ~~~~~~ ~~~ ~~~~~~~~~~~~~~~, ~~~ ~~~ ~~~ ~~’~~~~ ~~~~~~~ ~~~~~~~~~. ~~’~~~~ ~~~~~~ ~~~~ ~~~ ~~~ ~~~~~~~~ ~~~~ qu’il fumât dans ~~~ ~~~~~~~ ~~~~ ~~. ~~~ ~~~~~~~ ~~~~~~~ ~~~~~ ~~~ ~~~~~~ ~~~~~~~, ~~~~~~~ ~~~~ ~~~~~~~~ ~~~~ ~~~ ~~~~~~~~~~~~~~ l’accès.\nLe ~~~~~~-~~~~ ~~~ ~~~~~~~ ~~ ~~~~~~, ~~. ~~~~ ~~~~~~ ~~~~~ le vide, et ~~~~, ~~~~~~~~~~~, ~~~~ ~~~~~. ~~’~~~~ ~~~ ~~~~~~~~~ ~~~~~ ~~~~ ~~’~~~~~~~~ ~~~~~~~ ~~~ ~~~~~~ ~~~~~~~~~ ~~~ ~~~~~~~~~~, ~~~~~ ~~~ ~~’~~~ ~~~~~~ ~~~~~~~~~ ~~~’~~~~~ ~~~~ ~~~~~~~~~~ ~~~~~~~~~ ~~~~~ ~~~ conversation à l’époque, ~~~ ~~~~ ~~~~~~~-~~~ — ~~~ ~~~~~~ (~~~ ~~~~~~ ~~~~~~), ~~~ ~~~~~~, ~~~~ ~~~~~~~~~~~~~ ~~~ ~~~~~~ ~~~~~ ~~~~ ~~~~~~~~~~~ — ~~~~~~~~~ ~~~~~~~~~ ~~~~~~ ~~~ ~~~~~~ ~~~’~~ ~~~~~~~~. ~~., venant chez moi ~~~ ~~~ ~~~~~~~ ~~~~~~~~~~~ ~~~~~~ ~~~~~~~ ~~~~ ~~~ ~~~~~~~~, ~~~ ~~~~~~~~~~ ~~~~~-~~~~~ ~~~~ ~~~ ~~’~~~~~~~ ~~~~ ~~~~~ ~~~ ~~~~~~ ~~~ ~~’~~~~~~ ~~~ ~~~~~~, ~~~~~, ~~~~~~~~~ ~~ ~~~ que tout se ~~~~~~ ~~~~~~ ~~~~~ ~~~~ ~~~~~~~~~, ~~~ ~~~ ~~~~~ ~~~~~ ~~~~~~ ~~~ ~~~ ~~~~ ~~~~~~~~~. ~~~~~~ ~~~’~~~ ~~~~~ ~~~~~~ ~~~~~ ~~~~~~~~ ~~~ ~~~~~~~~~~ ~~~~ ~~~~~~~~ ~~~ ~~~~~~~ ~~~~ un désir urgent ~~’~~~~~~~~~, ~~~ ~~~~~~~ ~~~~ ~~~ ~~’~~~~~~~~~~ ~~~~~ ~~~ ~~~~~~ ~~~~ ~~~~~~ ~~~~~ ~~~~~~~~~~~ ~~~ ~~~~, ~~~~~ ~~~~~~ ~~~~~ ~~~~~ ~~ ~~~ ~~~~~~~~~~~ ~~~~~~~~ ~~~ ~~~~~~~ ~~~~ ~~~~~~~-~~~~~, ~~~ passait dans la ~~~~~~~~, ~~~, ~~~ ~~~, ~~~~ ~~~ ~~~~~~~ ~~~~~~~~, ~~~~~ ~~ ~~~~~~~~ ~~~~ ~~~~~~~~~~ ~~~ ~~~ ~~~~~~. ~~~ ~~~~~~~~ ~~~~~~-~~~~~ ~~~~ ~~~~~~ ~~~~~, ~~~~~~’~~ ~~~ ~~~~~, ~~~ ~~~ maudit et fit ~~~~~~~~~ ~~~~~~ ~~~~~~~~~~~~ ~~ ~~~~~ ~~~~~ ~~~~ ~~’~~~~~~~~~~~~~, ~~ ~~~~~~ ~~’~~~ ~~~~~~~~~ ~~~~ ~~’~~~~~~~ ~~~~~~~ ~~ ~~~ ~~~~~~~~~~~~, ~~~ ~~~~ ~~~ ~~~~~ ~~~~ ~~~ ~~’~~~~~~ ~~~~~~~ ~~~~~~~~. Ah, j’ai bien ~~~~~~~ ~~’~~~~~ ~~~~~, ~~~ ~~~ ~~~~~~~~, ~~ ~~~~~~~~~~~~~ ~~~~~ ~~ ~~~~~ ~~~~ ~~~~ ~~~~~~ ~~~~~~~~ ~~~~ ~~~~~~ ~~~~~ ~~~ ~~~~~~~~, ~~~ ~~~’~~~~ ~~’~~~~~~~~~~~ ~~~ ~~~~~~ ~~~~~ ~~~~~~~~~~, et à quoi ~~~~ ~~’~~~~~~~~ ~~~~~ ~~~~ ~~~~~~ ~~~ ~~ ~~ ~~~~~~~~~~ ~~~~.\nCependant ~~~~~~ ~~~~~~~~~ ~~~ ~~~~~~~~~~ ~~~ ~~~ ~~~~~~~~~ ~~~~~~~~~~~~ ~~~ ~~~~~~ ~~’~~~~ ~~~’~~~~ ~~~~~~~~~~ ~~~~~~~~~ ~~~~ ~~~~~~~~, et que je ~~’~~~ ~~~~~~~~ ~~~~~~ ~~ ~~~~~~~~~, ~~~~ ~~~~ ~~~~~~~~~~~ ~~ ~~~~~~~ ~~~ ~~~~~~~~~~~ ~~~ ~~~~ ~~ ~~~~~ ~~~ ~~~~~~~~~~~ ~~~~ ~~~~~ ~~~ ~~~ ~~~~~~~~~ ~~~~~~ ~~~ ~~., ~~~ aussi l’une de ~~~ ~~~~~~~~~ ~~~~~~, ~~~~, ~~~~ ~~~~~ ~~’~~~~~~~~ ~~~ ~~~~~~~~~~ ~~~~~~~~~~~~, ~~~~ ~~~ ~~~~ ~~~~~~ ~~~~~ trop ~~~ mal. ~~~ ~~~ ~~~~~~~~~ ~~~~~~~, ~~~~~~’~~ ~~~~~~~~, ~~~~ ~~’~~~~~~ the other way round.\nEn ~~~~~ ~~~~ L’Inauguration ~~~ ~~~ ~~~~~~ ~~~~ Vents ~~~~ ~~ ~~~~~~~~~ ~~~~~~~~~~~~.\nvoir l’entrée du samedi 15 février 2020 et ses 2 images dans Le Jour ni l’Heure


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/416 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/416\nII. TIMOTEUS, II.\n(10) hag a zo bet discleriet breman dre zonedigez hor Zalver Jesus-Christ, pehini hen deuz distrujet ar maro, hag hen deuz rentet anat ar vuez hag an immortalite dre an Aviel, (11) evit pehini ez oun bet lakeat da brezeger, da abostol, ha da zoctor ar Jentiled. (12) Abalamour da ze ive eo e souffran an traou-man ; koulskoude n’em euz ket a vêz, rag gouzoud a ran en piou em euz credet, hag em euz an assurans penaos, dre he c’halloud, e viro beteg an deiz-ze ar pez em euz fiziet enhan. (13) Dalc’h mad er feiz hag er garantez a zo en Jesus-Christ, ar model euz an instructionou mad ec’h euz klevet ganen. (14) Mir, dre ar Spered-Santel pehini a ra he zemeurans enomp, an dra vad-se a zo bet roet d’id da ziwall.\n(15) Gouzoud a rez ez oun bet dilezet gant ar re holl a zo en Azi, e-touez pere ema Phyjell hag Hermojen. (16) Doue da rei trugarez da famill Oneziphor ; rag alies hen deuz va c’honsolet, ha n’hen deuz ket bet a vez euz va chadennou. (17) Er c’hontrol, pa’z eo bet e Rom, hen deuz va c’hlasket gant kalz a boan, hag hen deuz va c’havet. (18) Ra zeui an Aotrou da rei dezhan ar c’hras da gaout trugarez digant an Aotrou en deiz-ze. Ha te a oar gwelloc’h eged den all e-bed, pegement eo bet util d’in en Ephesus.\nDEUZ eta, te, va mab, da grenvaad er c’hras a zo en Jesus-Christ. (2) Hag an traou ec’h euz klevet ganen, dirag kalz a destou, laka anezhe etre daouarn tud fidel, pere a vezo ive capabl d’ho diski d’ar re all. (3) Te eta, gouzanv ar poaniou evel eur zoudard mad da Jesus-Christ. (4) Den e-bed pa vez er brezel, na zeu d’en em luya gant traou ar vuez-man, evit plijoud d’an hini hen deuz he anrollet evit ar brezel. (5) Hag ive, mar deu unan-benag da gombatti er c’hourennadegou, ne vez curunet nemed combatet hen defe hervez al lezennou. (6) Red eo d’an tiec labourad, araog dastum ar frouez. (7) Taol evez ouz ar pez a lavaran, ha Doue da rei d’id skiant en pep tra.\n(8) Dalc’h sonj euz a Jesus-Christ, savet a-douez ar re varo, ganet euz a raç David, hervez va Aviel, (9) evit pehini e souffran poan, beteg beza liammet evel eun torfetour, mes ger Doue n’eo ket liammet. (10) Kement-se a zo caoz ma c’houzanvan an holl draou\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/416&oldid=125545 »


Pajenn:Morvan - Buez ar Zent, 1894.djvu/294 - Wikimammenn\nPajenn:Morvan - Buez ar Zent, 1894.djvu/294\n24 a Ebrel\nsant fidel, merzer\njout d’ar re vraz ha pinvidik ? Ann dra-ma a zell, dreist holl, ouz ar re a vez karget da ziazeza ann taillou enn eur barrez. Ann diazezourien-ze a dle diouall da lakaat re a veac’h da unan ha re nebeut da eunn all ; red e d’ezho delc’her ar valans enn ho dorn evit ingala ann taillou hervez stad ha danvez peb hini, heb anaout neuze na kar na mignoun, nag enebour. Ma rafent gaou ouz unan bennag gant ho gouiziegez, e renkfent digoll ho-unan ann hini m’o defe great gaou outhan. Eunn devez a zeui, e vezint pouezet ha muzulet d’ho zro gant ar memes pouez hag ar memes muzul ma vezint bet en em zervichet anezho e kenver ar re all.\nar pevare var ’nn ugent a viz ebrel\nSANT FIDEL A ZIGMARINGEN, MERZER\nSant Fidel a ioa ganet e kear Sigmaringen enn Allemagn, er bloaz 1577. He hano badiziant oa Mark. Dija epad medo oc’h ober he studi, e kastize he gorf dre ar binijenn : dougen a rea bepred eur c’houriz reun ha ne eve morse banne guin ebed. Goude beza great he philosophi e skolach Fribourg er Suis, e oue resevet doktor. Neuze tri zijentil iaouank euz ar vro her pedaz da vont gantho da ober eur bale dre holl rouanteleziou ann Europ, ha Mark a ieaz var bouez ma vije kemeret evit eunn tad hag eur mignoun kentoc’h eged evit eur mestr.\nEpad ar veach-se, e kendalc’haz da ren eur vuez kristen ha devot. Aketuz oa ato da dostaat ouz ar zakramanchou da zul ha da c’houel, ha pa errue enn eur gear bennag, he vrasa plijadur oa bizita ann ilizou ha chom eno meur a heur dioc’htu var he zaoulin da adori Jezuz-Krist e sakramant ann aoter. Redet a rea ive d’ann hospitaliou da lavaret eur gomz vad bennag d’ar re glanv, ha kement a druez en doa ouz ar beorien ma roe d’ezho avechou lod euz he zillad.\nMark a zistroaz d’ar gear a benn c’houec’h vloaz, ha goudeze e oue alvokad eur pennad e kear Kolmar enn Alsas. Ar brud euz he vouiziegez hag euz he lealded a reaz da galz a dud lakaat ho fizians ennhan. Ar pez a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/294&oldid=137486 »


Pajenn:Marrec - Doctrin ar guir Gristen.djvu/400 - Wikimammenn\nPajenn:Marrec - Doctrin ar guir Gristen.djvu/400\na bep pec’het veniel… Mâd-bras eo communia alies : eürus, eme an Aviel, ar re o deus naon ha sec’het eus o santification, rac beza e vezint rassasiet !  Ar c’honcil a Drant a zezir e vemp henvel ous ar gristenien guenta pere a gommunie quellies guech ma c’hassistent en oferen  ; ha sant Augustin a lavar deomp cundui ur vuez santel avoalc’h evit beza dîn da gommunia bemdez . An tad Avila pehini a oa ur belec santel hac habil-meurbed , a lavare penos ar gommun eus an dud a dle communia peder guech er bloas, an dud devot ur vech er mis, hac an dud santella ur vech er sizun pe aliessoc’h. Sant Frances a Sall a ro ar memes avis . Heuillit ar pez a lavaro deoc’h ho coëssour eus a berz Doue, goude beza roet dezan da anaout-mâd ar vuez a gunduit hac an dezir hoc’h eus da gommunia.\nDispositionou ar c’horf : ar c’horf a dle beza var yun, da lavaret eo, hep beza debret nac efet abaoue anter-nos, nemet communia a raffac’h e viatic en danger a varo. An dud a gommuni da nos Nedelec a ell dibri o c’hoan ; mæs, dre res-\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/400&oldid=100255 »\nKemmoù diwezhañ degaset d'ar bajenn-mañ d'an 26 Meu 2017, da 20:19.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/186 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/186\ngredit ket, pa em euz komzet deoc’h euz traou an douar, penaos e credot-hu mar komzan deoc’h euz traou an env ? (13) Hogen den e-bed n’eo bet pignet en env, nemed an hini a zo diskennet euz an env, da lavaret eo, Mab an den pehini a zo en env. (14) Hag evel ma savaz Moises ar serpant ebarz an dezert, evel-se eo red da Vab an den beza savet, (15) evit na berisso ket piou-benag a gred enhan, mes ma hen devezo ar vuez eternel. (16) Rag Doue hen deuz karet kement ar bed, ma hen deuz roet he Vab unic, evit na vezo ket kollet piou-benag a gred enhan, mes ma hen devezo ar vuez eternel. (17) Rag Doue n’hen deuz ket digasset he Vab er bed, evit barna ar bed, mes evit ma vezo salvet ar bed dreizhan. (18) An neb a gred enhan n’eo ket barnet, mes an neb na gred ket a zo dija barnet, abalamour n’hen deuz ket credet en hano Mab unic Doue. (19) Hag ar pez a zo caoz d’ar varnedigez-ze eo ma’z eo deuet ar sclerijen er bed, ha ma ho deuz an dud karet muioc’h an devalijen eged ar sclerijen, rag ho oberou a oa fall. (20) Rag kement hini a ra an droug hen deuz kaz euz ar sclerijen, ha ne dosta ket ouz ar sclerijen gant aoun na vez discleriet he oberou. (21) Mes an hini a ra he oberou hervez ar wirionez a dosta ouz ar sclerijen, evit ma vezo gwelet he oberou, rag en Doue ez int great.\n(22) Goude-ze, Jesus a ieaz gant he ziskibien var douar Jude, hag e choumaz eno ganthe, hag e vadeze. (23) Ha Ian a vadeze ive en Enon, tost da Zalim, rag kalz a zour a oa eno, ha di e teue an dud evit beza badezet. (24) Rag Ian ne oa ket bet c’hoas lakeat er prizon. (25) Hogen, eun disput a zavaz etre diskibien Ian hag ar Judevien, divarben ar burification. (26) Hag e teujont da gavoud Ian, hag e leverjont dezhan : Mestr, an hini a oa ganez en tu all d’ar Jourdan, ha da behini ec’h euz roet testeni, setu hen o vadezi, hag ez eont holl d’he gavout.\n(27) Ian a respontaz : Den na hell pretanti kaout tra e-bed, nemed roet a ve bet dezhan euz an env. (28) C’houi hoc’h-unan a zo testou d’in penaos em euz lavaret : N’e ket me eo ar C’hrist, mes digasset oun bet en he raog. (29) An hini a zo ar vreg yaouank dezhan eo ar pried ; mes mignon ar pried a zo en he gichen hag a zelaou anezhan,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/186&oldid=125286 »


Sellet pelloc’h en ur grapat - Spered ar vro - Le Télégramme\nOlivier Lhopiteau zo e penn ar sal krapat The Roof e Roazhon. (Foto Julien Meffre)\nDibar eo al lec’h, un ospital kozh, an « hôtel-Dieu », zo aet d’ober ul lec’h liesseurt gant ur sal krapat ennañ. Tro en deus bet Olivier da dañva meur a sport a-raok kregiñ gant ar grapadenn. Komañset e oa da vat e 2004, ha nebeut goude, en doa kemeret perzh en e grogad kentañ. Pa oa savet ur sal nevez e karter Penharz, e Kemper, e oa deuet « aesoc’h da vont war-raok ». Adalek ar poent-se, e komañsas ar paotr yaouank da grapat kalz. Gouezet en deus diouzhtu e oa e-mesk ar re varrekañ : « e-touez ar re a ya betek ar finalioù e oan ». Met Olivier a chom uvel : « ‘moa ket objektivoù bras ». Koulskoude, buan a-walc’h, e tegouezh disoc’hoù mat. Gounezet en deus kampionad Breizh krapat Blok meur a wech hag eo en em gavet d’an ugent plas er c’hampionad Frañs.\nBerzh bras gant ar grapadenn\nAr pezh a zo, pa oa Olivier o kregiñ ganti, e oa ar sport-mañ o tihuniñ : « Al live a oa izeloc’h hag e oa nebeutoc’h a dud o krapat ». D’ar mare-se, ne oant ket stank ar salioù hag « Ar federasion he deus divizet postañ arc’hant ha reiñ ul lañs nevez. Adalek 2005 e oa ur bern salioù o tigeriñ, ar pezh a sach « Muioc’h a dud, muioc’h a c’hourdonerien ha muioc’h a ezhommoù ». D’ar poent-se ez eus chañchamantoù bras gant ar mod da grapat, « Salioù prevez a zigor hag ar-re-se zo kap da lakaat kalz tud da grapat, peogwir e vezont digor bemdez, n’eus ket eurvezhioù resis ken ». Da neuze, berzh bras gant ar grapadenn. Ha dreist-holl gant ul lodenn ispisial : ar blok. An doare-se da grapat a zo e bal mont war ur roc’h, ur garreg pe ur voger pemp metr d’an uhelañ tout. E-giz-se « n’eo ket dav kaout teknikoù surentez, ha moaien zo da lakaat muioc’h a dud war ur metrad karrez ».\nUr raktres dibar\nDa c’houde bezañ graet studioù war ar sport e tiviz an den sevel ur raktres dibar. E 2015 e komañs gant « ul labour a hir dermen » : The Roof. Padout a ra pevar bloaz al labour en ur lakaat tost tregont den da labourat asambles. E gwirionez, ar raktres The Roof a ya en tu all d’ur sal krapat boutin. Estreget ar sport a gaver er pakad : « Ar pezh zo pouezus e vefe ul lec’h bev gant tud a-bep-seurt ». Ouzhpenn ar sal-krapat e kaver un ostaleri, ur mikro breserezh hag ur sal diskouezadeg. « Ar pal eo lakaat an dud da grouiñ liammoù ». War tachenn ar stourm sokial emañ Olivier hag e skipailh. Aozañ a reont frapadoù nann kemmesket a-fed reizh : « ne vez ket goulennet gant an nen hag-eñ eo ur paotr pe ur plac’h », ar pal eo « digemer an dud ‘vel ma ‘z int » eme Olivier. ‘Mod-se e ya d’ober evit ar mec’hed ur mare suroc’h evit krapañ. Gallout a reer lavaret e tegouezh mat gant ar publik a vez sachet gant The Roof. Dre m’emañ ar sal lec’hiet e kreiz-kêr e sach « ur bern studierien ha n’o deus oto ebet » hag ar priz a zo izeloc’h evit ar pezh a gaver e-barzh ar salioù all. « Ur choaz hon eus bet c’hoant d’ober da vezañ accessible d’an holl ».\nGerioù dies/lexique :\nKrapat : grimper\nUvel : humble\nKrapadenn : escalade\nSurentez : sécurité\nNann kemmesket : non mixité\nReizh : genre\nDiskouezadeg : exposition\nGourdounerien : entraîneurs\nOlivier Lhopiteau est à la tête de la salle d’escalade The Roof à Rennes. Adolescent, il commence l’escalade alors que la pratique explose, portée par l’ouverture de salles privées. Il enchaîne les titres de champion de Bretagne d’escalade et participe au championnat de France. En 2015, il s’attelle à la réalisation d’un projet original : The Roof. Dans les murs de l’hôtel-Dieu, on trouve une micro brasserie, un restaurant de produits locaux, un lieu d’exposition et une salle d’escalade. Olivier et son équipe mettent l’accent sur les questions de genre en organisant des événements dédiés.\nportrait en breton


Yec'hed — Wikipedia\nEvit reiñ da intent petra eo ar yec'hed e c'heller lavaret en un doare negativel eo an nann-kleñved, da lavaret eo kaout ar varregezh evit ober traoù ar pemdez, hag en un doare pozitivel eo stad kompez ar c'horf pe mont en-dro mat ar c'horf. Stad kempouez ar c'horf eo ivez ar c'hempouez dalc'het gant monedone an energiezh hag ar materi, er-maez hag e-barzh.\nKemenn a ra Aozadur Bedel ar Yec'hed eo ar yec'hed "ur stad ma chom disi mont en-dro ar c'horf e-keñver an natur, ar spered hag an darempredoù sokial ha n'eo ket hepken chom di-gleñved na di-vac'hagn". Hervez lod, n'eo ket gwir bater an droienn-mañ pa vije diyac'h etre 70 ha 95 % eus an dud ma vije degemeret doare termeniñ Aozadur Beded ar Yec'hed.\nWar un dachenn solutoc'h ez a ar medisinerezh pa lavar eus ar yec'hed a teufe eus un endro vat, eus ar vagadurezh hag eus diarbenn ar c'hleñvedoù. Posupl eo muzuliañ yec'hed an dud ha gwellaat anezhañ gant ur politikerezh arbennik.\nPennadoù liammet gant ar yec'hed[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Yec%27hed&oldid=1461882 »\nKemmoù diwezhañ degaset d'ar bajenn-mañ d'an 4 Ebr 2013, da 14:23.


Breved 📝 – Levraoueg Skolaj Diwan Plijidi\nLevraoueg Skolaj Diwan Plijidi\nAdkavit war lec'hienn levraoueg ar skolaj an nevezintioù hag alioù war levrioù, met ivez endalc'hadoù a bep seurt evit c'hoari ha deskiñ !\nNevezintioù ! 📚\nLevrioù ! 📖\nLevrioù da selaou\nVideoioù ! 🎬\nC’hoarioù ! 🎲\nC’hoarioù e brezhoneg\nLiammoù all … 🤗\nLoadoù da sikour … 💡\nPrientiñ an arnodenn dre gomz 🗣\nAn arnodenn dre gomz evit ar Breved a vez anvet ur soutenañs raktres, hag a dalvez evit 100 poent diwar 800.\n1. Petra eo resis ? 🤔\nE-pad an arnodenn e vez goulennet digant ar skolajidi kinnig, dre gomz, ur raktres prientet a-hed ar bloavezh.\nAr bodad arnodenniñ a zo savet gant daou ezel eus ar skipailh pedagogiezh d’an nebeutañ. Un notenn diwar 100 a vez roet gante : 50 poent evit perzhded an ezteurel dre gomz hag 50 poent evit mestroni an danvez kinniget.\nDiv lodenn a zo d’an arnodenn :\nan eztaoladenn : kinnig ar raktres hag an doare da labourat.\nan emziviz : respont d’ar goulennoù savet gant ar bodad arnodenniñ en un doare sklaer.\nGallout a ra ar skolajidi kinnig an arnodenn dre gomz en un doare :\nhiniennel : padout a ra an arnodenn 15 munutenn (5 munutenn eztaoladenn + 10 munutenn emziviz)\na-stroll (3 skolajiad d’ar muiañ) : padout a ra neuze an arnodenn 25 munutenn (10 munutenn eztaoladenn + 15 munutenn emziviz)\n2. Peseurt danvez kinnig ? 🤯\nAn dibab a zo etre danvezioù disheñvel :\nur C’helennadurezh Pleustrel Etrediskiblezhel (KPE – Enseignements Pratiques Interdispilinaires)\nun Hentad desavadurel (dazont, keodedel, deskadurezh arzel ha sevenadurel, deskadurezh d’ar yec’hed)\nur raktres diavaez ar skol (staj en un embregerezh, emouestl kevredigezhel, …)\n3. Penaos kinnig an eztaoladenn ? 📋\nAn danvez dibabet a rank bezañ un danvez kar evit dont a-benn da vezañ dedennus ha reiñ c’hoant d’ar bodad arnodenniñ da c’houzout hiroc’h.\nEvit bezañ sklaer e ranker lodenniñ an eztaoladenn. Setu skouerioù da sikour evit sevel an eztaoladenn :\nKPE pe Hentad desavadurel\nun digoradur (30 eilenn) : en em ginnig (anv, klas), kinnig an danvez dre vras.\nul lodenn gentañ (1 vunutenn) : displegañ dre benaos eo bet studiet an danvez-mañ hag ober liammoù gant an danvez-kelenn, hag ar bloavezh-skol a-bezh.\nun eil lodenn (2 vunutenn) : kinnig an tudennoù pennañ liammet d’an danvez, dielfennañ an dalc’hioù pennañ e liamm gant an danvez, ar goulennoù hag ar c’hudennadurioù degaset gantañ, displegañ pouezusted studiadenn an danvez-mañ hirie-an-deiz.\nur c’hlozadur (1 vunutenn) : arguzenniñ dibab an danvez-mañ.\nun digoradur (30 eilenn) : en em ginnig (anv, klas), kinnig an oberenn (titl, skor, deiziad, oberour, kenarroud, oberennoù all an arzour, …).\nul lodenn gentañ (30 eilenn) : displegañ dre benaos eo bet studiet an oberenn-mañ hag ober liammoù gant an danvez-kelenn, hag ar bloavezh-skol a-bezh.\nun eil lodenn (2 vunutenn) : diskrivañ an oberenn (livioù, diarsell, …).\nun trede lodenn (2 vunutenn) : dielfennañ an oberenn (peseurt kemenadenn a vez treuzkaset gant an oberour?, peseurt sterioù a zo a-dreñv?…).\nur c’hlozadur (30 eilenn) : diverrañ an eztaoladenn hag arguzenniñ dibab an oberenn-mañ.\nRaktres e-diavaez ar skolaj\nun digoradur (30 eilenn) : en em ginnig (anv, klas), kinnig an embregerezh/aozadur/kevredigezh.\nul lodenn gentañ (1 vunutenn 30′) : diskrivañ obererezhioù an ti, an niver a dud o labourat ennañ, e aozadur, …\nun eil lodenn (2 vunutenn) : kinnig an obererezhioù bet graet e-pad ar prantad-labour, en un doare resis ha fetis.\nur c’hlozadur (1 vunutenn) : diverrañ perzhioù mat ha perzhioù fall ar prantad-labour, peseurt skiant-prenet, ha daoust-hag-eñ en deus degaset un dra bennak d’an hentenn micherel?\n4. Penaos kinnig an diaporama ? 🖼\nOuzhpenn priziañ raktresoù kinniget gant ar skolajidi, e tle ar bodad arnodenniñ priziañ un eztaoladenn bersonel a c’hell dedennañ anezhe. An diaporama a servij neuze da zerc’hel soñj eus dibun an eztaoladenn met ivez da ziskouez mestroni ar binviji stlennegel.\nArabat d’an diaporama kemer plas an eztaoladenn dre gomz, n’eo nemet un harp evit aesaat ar skolajiad. Ret eo dezhañ bezañ sklaer, unvan, ha ket re hir.\nSetu un nebeud kuzulioù evit sevel an diaporama :\nkrouiñ 10 diapozitiv d’ar muiañ\nkinnig un diaporama aeret, ket re a ditouroù war pep diapozitiv\nchom hep lakaat livioù skrijus, na re anezhe\nchom hep lakaat re a skriturioù disheñvel\narabat skrivañ re, gerioù-alc’hwez hepken\narabat lakaat re a efedoù « buheziñ »\nlakaat war-wel (islinennañ, druzañ, livañ,…) an elfennoù pouezusañ\n5. Penaos prientiñ an emziviz ? 💬\nAn emziviz a bad etre 10 ha 15 munutenn. Goude an eztaoladenn e sav ar bodad arnodenniñ goulennoù d’ar skolajiad.idi evit mont donoc’h en danvez, evit gouzout hiroc’h war ar raktres, an doare da labourat, mennozhioù personel, …\nEvit prientiñ an emziviz e c’haller raksoñjal ar goulennoù savet gant ar bodad arnodenniñ!\nAlioù fur …\nEn em aozañ ha labourat en a-raok\nPleustriñ dre gomz\nKemer perzh dre gomz a-hed ar bloavezh-skol\nKomz gant un ton asur ha sioul\nKomz fraezh, ket re vuan\nChom hep sellet re ouzh an daolenn\nPennad savet gant sikour al load : Se préparer à l’oral du Brevet 2020 | Alveus Club


Pajenn:Dizanv - Ar c’henta Miz Mari, 1868.djvu/166 - Wikimammenn\nPajenn:Dizanv - Ar c’henta Miz Mari, 1868.djvu/166\nPeton, a oa e Tromilin, ac eno e couezas an archerien varno. Comz a reer aneza en ul levr braz, Dictionnêr Feller ; var scridou an aotrou Guillon, eus a Lyon, Buez Merzerien ar feiz epad ar Revolution vraz, moulled e Paris er bloaz 1821, etc. E relegou a zo e bered Lesneven. Evit ar mod scriva brezonec, el levric-ma, ez euz kemered scuer, evit an darn vuia eus ar geriou, divar daou levr brezonec bet deza, moullet unan anezo er bloaz 1721. E gompaignon merzer a oa diouz costez Porspoder (?).\nMari e traon ar Groaz\nMari, var barr menez Calvar, a velas e Mab ouz ar groaz, etre daou dorfetour. Mantred e c’halon, e lacaas e daoulagad var e Mab ouz ar groaz, ac e redas an daelou anezo evel eus diou feunten. N’euz den\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/166&oldid=124554 »


breman392 18-19 - Fichier PDF\nbreman392 18 19 .pdf\nNom original: breman392_18-19.pdf\nCe document au format PDF 1.3 a été généré par Adobe InDesign CS6 (Macintosh) / Adobe PDF Library 10.0.1, et a été envoyé sur fichier-pdf.fr le 03/06/2014 à 04:33, depuis l'adresse IP 85.68.x.x. La présente page de téléchargement du fichier a été vue 650 fois.\nb remañ • niv.392\nBoest ar c’hoari evel ma veze kinniget en Europa e 1993.\nar Super Nintendo1 e oa\ndeuet er gouloù Super\nMario Kart (a vez berraet\nSMK peurliesañ) d’ar\nc’hentañ a viz Gwengolo 1992. C’hoari\nkentañ rummad Mario Kart eo, c’hoarioù\nredadegoù karting gant tudennoù Super\nMario Bros, produet gant Nintendo. Berzh\nspontus en doa graet ar c’hoari-se a oa\nbet gwerzhet eizh milion a skouerennoù\nanezhañ. C’hoariet e oa bet kalz betek\nkreiz ar bloavezhioù 1990 ha renkadurioù\nevit an amzerioù gwellañ e oa bet krouet\ngant kazetennoù c’hoarioù video evel Nintendo Magazine (kaset e veze an amzerioù dre lizher gant ur luc’hskeudenn eus\nar skramm evit prouiñ e oant gwir). Goude\nmarv ar c’hazetennoù-se e voe laosket ar\nc’hoari un tammig a-gostez e fin ar bloavezhioù 1990.\nEn ur stadañ an dra-se e teuas da Sami\nÇetin ar soñj krouiñ ul lec’hienn Internet\nevit renkañ an amzerioù gwellañ graet e\nTime Trial (gwelet izeloc’h). Lakaat a ra al\nlec’hienn enlinenn e miz Du 1998, ar pezh\na ro ul lañs nevez d’ar c’hoari. Kumuniezhoù zo bet krouet a-drugarez d’al\nlec’hienn-se hag e 2002 e oa bet krouet\ngant Franck Mazières an Association des\nJoueurs Français de Super Mario Kart\n(AJFSMK), a zo deuet da bezañ an FFSMK\ngoude (Fédération Française de Super\nMario Kart). Gantañ e oa ar soñj aozañ ur\nC’hampionad Frañs Super Mario Kart. En\nhañv 2002, da-geñver dekvet deiz-habloaz ar c’hoari, e voe ar c’hampionad\nkentañ-se e Saint-Pierre du Mont (Okitania).\nISTOR HA SIFROÙ\nAdal 2002 e voe sponsoret ar c’hampionad gant Nintendo France, a brofas daou\nGame Boy Advance ha Mario Kart Super\nCircuit (deuet e-maez e 2001) ha dalc’het\nez eus bet gant ar sponsoriñ-se betekhenn. Ar soñj a oa gant kalz tud ne badje\nket ar c’hampionad ouzhpenn daou pe dri\nbloaz. Padout en deus graet avat ha niverusoc’h-niverusañ eo deuet ar berzhidi da\nvezañ ha brasoc’h-brasañ ar c’hoant gant\nc’hoariourion eus estrenvro da gemer\nperzh (ha pa oa Suised o tont d’ar c’hampionad bep bloaz adalek 2002 dija).\nGoude perzh an Izelvroad Karel Van Duijvenboden e 2007 e voe divizet lakaat ar\nC’hampionad da vezañ ur C’hampionad\neuropat da vat e 2008. Dont a raio da\nvezañ Kampionad ar bed er bloaz warlerc’h gant bezañs ur c’hoariour a Los\nAngeles anvet Drew Blumfield, a zo dis-\ntroet d’ar c’hampionad bep bloaz goude,\ndaoust d’ar Meurvor en deus da dreizhañ\nbewezh. Abaoe m’eo etrebroadel ar\nc’hampionad ent-ofisiel n’eus ket bet\nnebeutoc’h evit 33 c’hoariour o kemer\nperzh hag e 2012 e oa bet tizhet 51\nperzhiad zoken (ur c’hampionad ispisial\nha brasoc’h a oa bet savet evit ugentvet\ndeiz-ha-bloaz ar c’hoari). A-hed an unnek\nvloaz a gampionadoù zo bet degemeret\ntud eus unnek Stad disheñvel : Frañs, Belgia, Suis, Breizh-Veur, Sveden, Spagn,\nAlamagn, an Izelvroioù, ar Stadoù-Unanet, Brazil ha Japan (e lec’h ma oa bet\nkrouet ar c’hoari). Ar spi zo gant aozourion\nan degouezh e vo ouzhpennet ur vro pe\nziv d’ar roll-se goude Kampionad 2014 a\nvo e La Suze-sur-Sarthe evit an eil gwezh\ndiouzh renk. Atav e oa bet aozet ar C’hampionad e kêrioù gall, koulskoude e oa bet\nrakwelet aozañ Kampionad 2010 e Liège\n(Belgia). Ret e oa bet nullañ anezhañ\nsiwazh, hag aozet e oa bet e Thil a-benn\nPENAOS EZ A\nAR C’HAMPIONAD EN-DRO\nPevar mod-c’hoari zo e Super Mario Kart :\n• Time Trial : ur mod 1 c’hoariour eo. Ur\nredadenn e-unan-penn diwar unan eus\nSkritell Kampionad 2014.\nUr redadeg mod Grand Prix, gant daou c’hoariour (pep hini gant e\nlodenn eus ar skramm) ha c’hwec’h enebour all renet gant al letrin.\nKampion ar bed\nTime Trial e 2013.\nKampion ar StadoùUnanet hag unan\neus ar c’hoariourion\ngwellañ er bed\nan ugent redva-kirri kinniget eo. Ar pal\neo ober an amzer wellañ a c’heller.\n• Match Race : ur redadenn etre daou\nc’hoariour war ur redva-kirri. Warrnañ zo\nda dapout armoù a vo moaien implijout\nevit gorrekaat an enebour pe mont buanoc’h.4\n• Battle Mode : en eneb d’ar modoù arall,\nn’eo ket ur redadenn. Ur gann a-berzh\nunan eus ar pevar stourmva eo. Aze e\nvez implijet an armoù evit stokiñ ouzh\nan enebour. Gounit a ra ar c’hoariour en\ndeus stoket ouzh e enebour teir gwezh.\n• Grand Prix : ur redadenn war pemp\ntroiad etre daou c’hoariour ha c’hwec’h\nenebour arall kontrollet gant al letrin.\nRoet e vez poentoù hervez renk ar c’hoariourion (9 foent d’ar c’hentañ, 6 d’an\neil hini, 3 d’an trede hini hag 1 d’ar\npevare hini). Evel-just e c’hounez an hini\nen deus resevet ar muiañ a boentoù\ngoude bezañ redet an holl droiadoù.\nKalz buanoc’h ec’h a ar redadennoù er\nPemp devezh e pad ur c’hampionad peurliesañ. C’hoariet e vez ur mod bemdez\nhag un deiz a “freeplay” zo goude. E pep\nmod e vez lakaet ar c’hoariourion e-barzh\ndaou strollad kempouez. Kemer perzh a\nra an eizh c’hoariour kentañ a bep strollad\nevit an eizhvedenn-c’hourfenn. A-drugarez d’ar framm-se e vez tapet plijadur gant\nar c’hoariourion a bep live kar chañs da\nc’hounit matchoù zo evit an holl c’hoariourion. Ouzhpenn-se e vez tro da c’hoari\na-enep c’hoariourion wellañ ar bed evit ar\nberzhidi gant ul live izel pe etre. Dre vras\ne vez echu gant ar strolladoù da 7e noz ha\nkomañset e vez gant an eizhvedennc’hourfenn da 8e noz. Adalek ar c’hardgourfenn eo e vez gwelet matchoù\nsouezhus-eston ken uhel eo live ar c’hoariourion. Ur blijadur vras evit an holl dud\neo gwelet ar matchoù-se hag a-drugarez\ndezhe e sav c’hoant da wellaat ha kalz\nderaouidi pe tud gant ul live etre zo deuet\nda vezañ c’hoariourion varrek. Mes estreget ar c’hoari hag ar c’hevezerezh zo er\nC’hampionad, un aergelc’h laouen a zo\nivez. Tro zo da gejañ gant tud ha deuet ez\neus kalz perzhidi da vezañ mignoned da\nvat. Skipailhoù evel ar Parigo Team pe ar\nFar West Team zo bet savet zoken.\nKampion ar bed SMK e 2010,\nFlorent Lecoanet eus\nRoazhon, hag Eilkampion ar\nbed, Sami Çetin eus Londrez\nParigo Spring Cup hag all. Ouzhpenn-se e\nvez dalc’hoù SMK bihan alies etre an dud\nar pezh a lak ar gumuniezh da vezañ unanet ha kreñvoc’h. Bodet e vez c’hoariourion kement Mario Kart zo en ur forom\netrebroadel3 ivez (ha pa vez kentoc’h kaoz\neus Time Trial eno). Kalz perzhidi o deus\ndivizet dont d’ar c’hampionad dre ar bruderezh graet er forom-se. Ken kreñv e oa\nar c’hoant da c’hoari SMK aliesoc’h ma’z\neo bet savet al lec’hienn Snesot e 2011\ngant Julien Holmière (ur perzhiad a-gozh\neus ar c’hampionad) hag Erik Petterson\n(ur c’hoarier SMK a Sveden). El lec’hiennse e vez aozet tournamantoù enlinenn\nSMK ha c’hoarioù Super Nintendo arall.\nUl lec’h arall da duta perzhidi evit ar\nc’hampionad eo neuze. E 2013 e oa bet\nskignet ar c’hampionad war Internet (el\nlec’hienn Twitch) evit ar wech kentañ ha\nsellet e oa bet outañ gant ur bochad tud.\nEvel-just en deus degaset brud bras ha spi\ngant aozourion ar c’hampionad e teuio\nmuioc’h a dud a-drugarez da se.\nHAG HE LEVEZON\nUr gumuniezh wir ha solut eo deuet an\nFFSMK da vezañ. War Internet ez eus ur\nforom hag a zo bev-tre2. Aze e vez aozet\nkevezadegoù bihan evel ar Fun Cup, ar\n1. Super Nintendo (Super Famicom e Japan) : letrin\nc’hoari produet gant Nintendo etre 1990 ha 2003\nbreman392_18-19.pdf (PDF, 586 Ko)\nhienn hoari vezan enebour mario deuet graet goude super bloaz nintendo hoariour hampionad kampionad hoariourion\nCe fichier a été mis en ligne par un utilisateur du site. Identifiant unique du document: 00246221.